Παρ 18 Μαϊ 2007\nVIDEO ON THE…FRIDGE\nΟι δικαιολογίες που προβάλλουν οι – όχι και τόσο ευγενικοί – υπεύθυνοι εξυπηρέτησης πελατών, είναι το λιγότερο αστείες. Κάτι σαν να σου λένε οι ιδιωτικές αεροπορικές εταιρίες, πως «ξέρετε θα πετάξετε για το Λονδίνο, όχι σήμερα αλλά σε 21 με 28 εργάσιμες μέρες, γιατί δεν μας δίνει αεροδρόμιο η Ολυμπιακή!» Ή σαν να μην μπορούμε μετά λύπης μας να κάνουμε σήμερα τις επείγουσες εξετάσεις σε ένα ιδιωτικό ίδρυμα γιατί πολύ απλά «το Εθνικό Σύστημα Υγείας, δεν μας παρέχει την άδεια για να σας επιτρέψουμε την είσοδο στο νοσοκομείο». Φυσικά αναφέρομαι στο υπερ-κομφούζιο, που έχουν δημιουργήσει οι εταιρίες παροχής σταθερής τηλεφωνίας και ίντερνετ, με συνέπεια να μην έχω συναντήσει μέχρι στιγμής, ΟΥΤΕ ΕΝΑΝ, χρήστη τους που να μην έχει οξύτατα παράπονα. Φυσικά ήλθε και η δική μου ώρα να μείνω, δίχως την απλή δυνατότητα να αποστείλω ένα απλό mailάκι, επειδή πίστεψα πως τα μυρμήγκια κάτι παραπάνω θα ξέρουν και επιλέγουν ιδιώτες, αντί για τον πανίσχυρο Ρασπούτιν όπως θέλουν να τον παρουσιάζουν, δημόσιο φορέα. Και αν για να ανοίξει μια και μόνο ιστοσελιδούλα στον κομπιούτορα μου, περιμένω ήδη 3-4 βδομάδες, φαντάζομαι πόσο θα υπομείνω για να δω και ταινία όπως υπόσχεται – τρομάρα σας – το video on demand…\nTHE PURSUIT OF HAPPYNESS – ΤΟ ΚΥΝΗΓΙ ΤΗΣ ΕΥΤΥΧΙΑΣ\n25 λέξεις – Απελπισμένος επαγγελματίας, που η σύζυγος μόλις εγκατέλειψε, αφήνοντας τον να μεγαλώσει ολομόναχος ένα ανήλικο παιδί, παίρνει το ρίσκο της ζωής του, αποφασίζοντας να λάβει μέρος σε έναν αγώνα δρόμου, για την διεκδίκηση μιας και μοναδικής θέσης, σε ασφαλιστικό κολοσσό.\nΣτο Ράφι – Το αμερικάνικο όνειρο, σε όλο του το μεγαλείο, αναδεικνύεται στην ταινία που υπογράφει ένα ιταλιάνος σκηνοθέτης, στην πρώτη του δημιουργία στην Μέκκα του σινεμά. Η ιστορία τοποθετείται στα χρόνια που την διοίκηση της αμερικής, έχει αναλάβει μόλις ο Ρόναλντ Ρίγκαν και έχει θέσει επί τάπητος τα καινούργια οικονομικά του πλάνα. Κατάσταση που μπορεί από την μια στιγμή στην άλλη να δημιούργησε αμέτρητα προβλήματα στους χαμηλόμισθους, αλλά από την άλλη ενίσχυσε ακόμη περισσότερο το δόγμα, πάλεψε και θα αμειφθείς. Σε αυτό το πεδίο, ρίχνεται στην μάχη και ο Κρις Γκάρτνερ, πιστεύοντας ακράδαντα στις δυνατότητες του, δίχως όμως να έχει την δυνατότητα να καλύψει τις παρούσες ανάγκες του. Στιγμές γεμάτες τραγικότητα – τα δάκρυα δεν είναι απίθανα να τρέξουν σε πολλές σκηνές του έργου – κατάσταση που ενισχύεται ακόμη περισσότερο από την εκρηκτική παρουσία του Will Smith, που πλέον έχει εξελιχθεί σε πολύ μεγάλο ηθοποιό. Εδώ μάλιστα υποστηρίζεται από το ίδιο του το παιδί, τον Jaden, συνθέτοντας ένα από τα πιο ρεαλιστικά δίδυμα πατέρα – γιου, που έχουμε δει ποτέ στην οθόνη…\nDisc – Από την Sony, μας έρχεται σε DVD ο ολοκαίνουργιος τίτλος, σε μια συλλεκτική έκδοση με πληθώρα πρόσθετων υλικών και εξαιρετική ποιότητα εικόνας και ήχου. Το κεντρικό μενού, που υποδέχεται τον θεατή, περιλαμβάνει κάποιες από τις πιο δραματικές στιγμές του φιλμ, δείχνοντας μέσες άκρες, τι ακριβώς πρόκειται εντός ολίγου να παρακολουθήσουμε. Τεχνικά το δισκάκι εισαγωγής, είναι πολύ υψηλής ποιότητας, όπως άλλωστε συμβαίνει και με όλους τους τίτλους της Sony, προσφάτως. Οι πιο προοδευτικοί της τεχνολογίας, μάλιστα, έχουν την δυνατότητα, από κάποιο ιντερνετικό κατάστημα του εξωτερικού να προμηθευτούν και την Blu Ray εκδοχή, που έχει ακόμη καλύτερη απόδοση στην αναπαραγωγή. Για τους κοινούς – ακόμη – θνητούς, το απλό DVDάκι, διαθέτει καλή εικόνα, αναμορφική widescreen, σε κάδρο 1.85/1, κομμένο στις άκρες, με όμορφη, φυσική απόδοση του τοπίου του Σαν Φρανσίσκο. Ηχητικά η μπάντα Dolby Digital 5.1, δεν απογειώνει δα το ηχητικό μας σύστημα, αλλά προσφέρει σωστή απόδοση των διαλόγων, που αποτελούν και το μεγαλύτερο τμήμα της. Εναλλακτικά, οι θεατές μπορούν να παρακολουθήσουν το φιλμ, συνοδεία των σχολίων του σκηνοθέτη.\nΣτα πρόσθετα υλικά, αφετηρία κάνει ένα πολύ ενδιαφέρον φιλμάκι, με τον τίτλο An Italian On The American Dream, όπου ο Muccino, δείχνει με ποιον τρόπο, προσέγγισε ένας ευρωπαίος το βασικότερο χαρακτηριστικό, της αμερικάνικης καπιταλιστικής κοινωνίας. Αρκετά καλό είναι και το θέμα όπου ο Will Smith, μιλά μαζί με τον γιο του, για το πώς προσέγγισαν ερμηνευτικά το θέμα, ενώ φυσικά δεν λείπει και η μορφή του αληθινού Γκάρτνερ, στο θέμα The man Behind The Movie, που μιλά για το πώς κατάφερε και ξεπέρασε τις αντιξοότητες.\nΜμμμ… - Από τις πιο καλές δραματικές στιγμές της φετινής χρονιάς, που στηρίζεται κατά πολύ μεγάλο βαθμό στην εξαιρετική ερμηνεία του Smith, που είναι κυριολεκτικά συγκλονιστικός. Άξια άλλωστε έφτασε μέχρι την πεντάδα των οσκαρικών υποψηφιοτήτων όπου έχασε την μάχη από τον Ίντι Αμίν του Whitaker …\nTHE PURSUIT OF HAPPYNESS – (6/10)\nΣτο Ράφι – Η ολοκλήρωση της άτυπης διλογίας του αναμφισβήτητα πολύ μεγάλου Woody Allen, στην οποία χρησιμοποίησε σαν τόπο δράσης του θέματος του την Γηραιά Αλβιόνα, έρχεται με ένα φιλμ, που κινείται και πάλι σε έναν χώρο μυστηρίου και σασπένς. Όχι στα επίπεδα που μας πρόσφερε ο 70χρονος διοπτροφόρος σκηνοθέτης, με το ευρηματικό Match Point, αλλά σε τέτοιες δόσεις ώστε να κάνει την παρακολούθηση του Scoop ενδιαφέρουσα σε όλο το χρονικό εύρος του φιλμ. Μιας ιστορίας, που αναφέρεται στην αναζήτηση του δολοφόνου της τράπουλας, που δεν αφήνει πίσω του ούτε ένα ίχνος, που μπορεί να προδώσει την ταυτότητα του και που στο κατόπι του βρίσκεται μια νεαρή φιλόδοξη αμερικανίδα δημοσιογράφος, μαζί με έναν ταχυδακτυλουργό της κακιάς ώρας. Η Scarlett Johansson, πολύ μακριά από τις σέξι εμφανίσεις που μας έχει συνηθίσει, κάνει ένα όμορφο ταίριασμα με τον γοητευτικό Hugh Jackman, με το τρίο να ολοκληρώνει, ο πάντοτε κεφάτος και με γλαφυρό πνεύμα, Allen.\nDisc – Η έκδοση από την Odeon, σε δύο εκδοχές όπως συνήθως, χαρακτηρίζεται από το μόνιμο ύφος των DVD του Allen, δηλαδή από τον μονοφωνικό, απλούστατο ήχο και την μετριότατης απόδοσης εικόνα, γεμάτη κόκκο και pixelάκια, με το οποίο ο Woody, επιχειρεί να δώσει έναν πιο ρεαλιστικό τόνο στις ταινίες του. Τέχνασμα που δεν έχει πάντοτε ικανοποιητικά αποτελέσματα, αφού εδώ τουλάχιστον, δεν βοηθά διόλου στην σωστή παρακολούθηση ενός υποτίθεται σύγχρονου φιλμ. Έξτρας δεν υπάρχουν, σύμφωνα πάντοτε με το δόγμα του σκηνοθέτη, που επίσης ποτέ δεν προσθέτει κάποιο επεξηγηματικό υλικό στις home cinema κυκλοφορίες των δημιουργιών του.\nEXTRAS – (0/10)\nSCOOP – (5/10)\nA NIGHT AT THE MUSEUM – ΜΙΑ ΝΥΧΤΑ ΣΤΟ ΜΟΥΣΕΙΟ\nΣτο Ράφι – Από τις πιο καλές κωμικές στιγμές της περιόδου, αλλά και μια από τις αναμενόμενες επιτυχίες στα box offices, το Night At The Museum, περιγράφει την περιπέτεια που πρόκειται να ζήσει ο καλόκαρδος, αλλά άτυχος στις επαγγελματικές επιλογές του Λάρι, από την στιγμή που θα αναλάβει χρέη νυχτοφύλακα στο Μουσείο Φυσικής Ιστορίας της Νέας Υόρκης. Προς μεγάλη του έκπληξη τα εκθέματα θα ζωντανέψουν, από τους δεινόσαυρους, τους καουμπόις, τους Ινδιάνους, τους Αιγυπτίους, του Ρωμαίους, μέχρι και τον θρυλικό μαχητή του εμφυλίου Ρούζβελτ, προκαλώντας τον φουκαρά βιοπαλαιστή αρχικά τον φόβο και τον τρόμο. Αστείες σκηνές συνδυασμένες με δράση, με φόντο το μόνιμα αφελές ύφος του Ben Stiller, που εισπρακτικά το τελευταίο διάστημα αποτελεί εγγύηση. Στο πλάι του οι Robin Williams και Owen Wilson, συμπληρώνουν το καστ, υποσχόμενοι να περάσετε ένα πολύ ευχάριστο δίωρο με τα όσα θα διαδραματιστούν μέσα στον χώρο του Μουσείου.\nDisc – Αρκετά προσεγμένη η παραγωγή της Fox, όπως διανέμεται στο δισκάκι της Odeon, σε δύο βερσιόν όπως πάντα, μία προς ενοικίαση και μία προς πώληση. Από το εξαιρετικά δομημένο μενού, αντιλαμβάνεται κανείς πως έχει γίνει πολύ καλή δουλειά από τους συντελεστές, ενώ μια μικρή έκπληξη μας περιμένει από την ώρα που θα κληθούμε να επιλέξουμε ηχητική μπάντα, αφού εκεί μας περιμένει το ολοκόκκινο σηματάκι της DTS. Γεγονός που σημαίνει, πως ανοίγοντας τον ενισχυτή σας, τις ώρες που τα εκθέματα στήνουν το δικό τους πάρτι στον περίγυρο του νυχτοφύλακα, θα απολαύσετε στο Home Cinema σας μια δυνατή ηχητική εμπειρία. Προσοχή στην χρήση του υπογούφερ, όταν ο δεινόσαυρος βαδίζει στους διαδρόμους του μουσείου, αφού το κατέβασμα των συχνοτήτων είναι υπερβολικά χαμηλό, προσφέροντας ένα από τα πιο δομημένα σε διασπορά, επιπλέον κανάλια που έχουν παρουσιαστεί ποτέ σε DVD. Η εικόνα, αξιόλογη, σε κάδρο αναμορφικό widescreen, δεν ξεχωρίζει από τις ικανοποιητικού επιπέδου, προηγούμενες δουλειές της Fox, με τα ζωηρά χρώματα, την λεπτομέρεια και το πλούσιο οπτικό σύνολο, να φτιάχνουν την διάθεση – όπως πρέπει – εκείνου που καλείται να παρακολουθήσει το φιλμ. Στα πρόσθετα υλικά που θα βρείτε μόνο στην sell through version, άγνωστο ακόμη αν θα συνοδεύεται από δεύτερο δισκάκι όπως στο εξωτερικό, υπάρχουν κομμένες και εναλλακτικές σκηνές, σχόλια από τον σκηνοθέτη Shawn Levy, βίντεο κλιπς, τρέιλερς και αμέτρητες ρουμπρίκες που αναφέρονται στο πως στήθηκαν τα ειδικά εφέ του φιλμ, που αποτελούν άλλωστε και το δυνατό όπλο ώστε να προκαλέσουν το ενδιαφέρον του κοινού.\nΗΧΟΣ – (7.5/10)\nEXTRAS (sell through) – (6/10)\nA NIGHT AT THE MUSEUM – (4/10)\nAN INCONVENIENT TRUTH – ΜΙΑ ΑΒΟΛΗ ΑΛΗΘΕΙΑ\nΣτο Ράφι – Ο κόσμος μας σιγά σιγά αρχίζει και φθίνει, από την στιγμή που η καταστροφή του περιβάλλοντος, έχει οδηγήσει την φύση να θέσει σε λειτουργεία το ρολόι της αντίστροφης μέτρησης. Κι όμως ακόμη δεν είναι αργά. Η ανθρωπότητα έχει ακόμη την δυνατότητα να σώσει ακόμη και την ύστατη στιγμή την παρτίδα της ζωής της, ακολουθώντας τις απλές αλλά πολύ σημαντικές συμβουλές των ακτιβιστών. Μπροστάρης σε αυτόν τον αγώνα, ο πρώην αντιπρόεδρος της αμερικής Αλ Γκορ, που έχει βάλει σκοπό του, χρησιμοποιώντας την φήμη του, να διαδώσει σε όλον τον κόσμο το αναμφισβήτητο πλέον γεγονός, του αφανισμού του. Μέσα από το φιλμ An Inconvenient Truth, παρουσιάζονται τρανταχτά στοιχεία, για το που βαδίζει η υφήλιος αλλά και μέθοδοι για το πως μπορούμε να αποφύγουμε το μοιραίο. Ήδη πολλές βιομηχανικές μονάδες, ακολούθησαν κάποιους κανόνες πειραματικά και τα αποτελέσματα ήταν θεαματικά. Ο σκοπός είναι αυτό να γίνει συνείδηση όλων μας.\nDisc – Δυνατό το ντοκιμαντέρ, μέσα από το οποίο ο Κύριος Γκορ, μας δείχνει μέσω απεικονίσεων, την αλήθεια. Σημεία του πλανήτη, όπως οι Κάτω Χώρες και το Μανχάταν, που εξαιτίας της ανόδου της θερμοκρασίας, εντός ολίγου θα εξαφανιστούν κάτω από τόνους νερού από τους λιωμένους πάγους. Το δισκάκι από την Odeon εκτός από το κυρίως θέμα, που δεν είναι της παρούσης να αναλυθούν τα τεχνικά του στοιχεία, αφού ο σκοπός της ύπαρξης του είναι εντελώς άλλος, περιλαμβάνει ακόμη δύο παράλληλους σχολιασμούς από τους παραγωγούς και τον σκηνοθέτη Davis Guggenheim, ένα making of, μια ξεχωριστή συνάντηση με τον πρώην αντιπρόεδρο και το βίντεο κλιπ του τραγουδιού της Melissa Etheridge, I Need To Wake Up, που απέσπασε το όσκαρ της κατηγορίας του. Κάτι που έπραξε λογικότατα και το Inconvenient Truth, που αναδείχτηκε ως το καλύτερο ντοκιμαντέρ της σεζόν.\nAN INCONVENIENT TRUTH – (6/10)\nΟ διαγωνισμός μας – λόγω του ότι βγήκαμε Τρίτη στον άερα αυτή την εβδομάδα – θα διατηρηθεί ως έχει και σήμερα. Δηλαδή:\nΣτην διάθεση μας βρίσκονται τρία DVDs της εξαιρετικής πολεμικής ταινίας Indigenes (Days Of Glory) που μιλά για την δράση των προερχόμενων από τις αποικίες μεταναστών, που πολέμησαν στο πλευρό της Γαλλίας, στον δεύτερο παγκόσμια πόλεμο.\nΤα σετς είναι ευγενική προσφορά της Audiovisual και θα πάρουν τρεις καλοί φίλοι κατόπιν κλήρωσης, αφού μας απαντήσουν στην διεύθυνση gzervopoulos@cine.gr στο εξής ερώτημα:\nΠήρε το φιλμ Indigenes κάποια υποψηφιότητα στα φετινά Όσκαρς? Και αν ναι, ποια?\nΠεριμένω τις απαντήσεις σας αλλά και τα σχόλια σας με χαρά μέχρι την άλλη Παρασκευή!


Καταστατικό Διεθνούς Τμήματος | Διεθνής Αμνηστία - Ελληνικό Τμήμα\nΚΑΤΑΣΤΑΤΙΚΟ ΤΗΣ ΔΙΕΘΝΟΥΣ ΑΜΝΗΣΤΙΑΣ\nΌπως τροποποιήθηκε από τη Διεθνή Γενική Συνέλευση του 2019, που συνήλθε στο Γιοχάνεσμπουργκ στη Νότια Αφρική στις 2-4 Αυγούστου του 2019.\n1. Το όραμα της Διεθνούς Αμνηστίας είναι ένας κόσμος στον οποίο κάθε άνθρωπος απολαμβάνει όλα τα ανθρώπινα δικαιώματα που καθιερώνονται στην Οικουμενική Διακήρυξη των Δικαιωμάτων του Ανθρώπου και σε άλλους διεθνείς κανόνες για τα ανθρώπινα δικαιώματα. Για την πραγματοποίηση του οράματος αυτού, η αποστολή της Διεθνούς Αμνηστίας είναι να πραγματοποιεί έρευνα και να αναλαμβάνει δράση, εστιάζοντας στην πρόληψη και στον τερματισμό των σοβαρών παραβιάσεων των ανθρώπινων δικαιωμάτων.\n2. Η Διεθνής Αμνηστία αποτελεί μια παγκόσμια κοινότητα υπερασπιστών/ριών των ανθρώπινων δικαιωμάτων που μοιράζονται τις αρχές της διεθνούς αλληλεγγύης, της αποτελεσματικής δράσης για τα μεμονωμένα θύματα παραβιάσεων, της παγκόσμιας κάλυψης, της οικουμενικότητας και της αδιαιρετότητας των ανθρώπινων δικαιωμάτων, της αμεροληψίας και της ανεξαρτησίας, της δημοκρατίας και του αμοιβαίου σεβασμού.\n3. Η Διεθνής Αμνηστία απευθύνεται σε κυβερνήσεις, διακυβερνητικούς οργανισμούς, ένοπλες πολιτικές ομάδες, εταιρείες και άλλους μη κρατικούς φορείς. Η Διεθνής Αμνηστία στοχεύει στην αποκάλυψη των παραβιάσεων των ανθρώπινων δικαιωμάτων με ακρίβεια, ταχύτητα και επιμονή. Ερευνά συστηματικά και αμερόληπτα τα γεγονότα ατομικών περιπτώσεων και τ τη μορφή μοτίβων των παραβιάσεων των ανθρώπινων δικαιωμάτων. Τα πορίσματα αυτά δημοσιοποιούνται, και τα μέλη, οι υποστηρικτές/ριες και τα επαγγελματικά στελέχη της Διεθνούς Αμνηστίας κινητοποιούν την κοινή γνώμη ώστε αυτή να ασκήσει πίεση στις κυβερνήσεις και σε άλλους προκειμένου να σταματήσουν οι παραβιάσεις. Παράλληλα με το έργο της για συγκεκριμένες παραβιάσεις ανθρώπινων δικαιωμάτων, η Διεθνής Αμνηστία απευθύνει έκκληση σε όλες τις κυβερνήσεις να συμμορφωθούν με το κράτος δικαίου, επικυρώνοντας και εφαρμόζοντας τα διεθνή πρότυπα για τα ανθρώπινα δικαιώματα· πραγματοποιεί ένα ευρύ φάσμα εκπαιδευτικών δραστηριοτήτων στα ανθρώπινα δικαιώματα· ενθαρρύνει διακυβερνητικούς οργανισμούς, άτομα και όλους τους φορείς της κοινωνίας να υποστηρίζουν και να σέβονται τα ανθρώπινα δικαιώματα.\nΔομή του κινήματος και ανάληψη ευθυνών\n4. Η Διεθνής Αμνηστία είναι ένα κίνημα ανθρώπων που βασίζεται στην εθελοντική συμμετοχή σε παγκόσμιο επίπεδο. Η παγκόσμια βάση μελών εκπροσωπείται από τα τμήματα και τις δομές της Διεθνούς Αμνηστίας, καθώς επίσης και από τα διεθνή μέλη της.\n5. Η Διεθνής Αμνηστία λογοδοτεί σε όλους/όλες όσοι/όσες επωφελούνται από την εκπλήρωση του οράματος και της Αποστολής της, καθώς και στα μέλη, τους ακτιβιστές/στριες και τους υποστηρικτές/τριες σε όλο τον κόσμο.\n6. Η διάρθρωση της Διεθνούς Αμνηστίας είναι η εξής:\nΗ Παγκόσμια Συνέλευση (GA), το ανώτατο όργανο λήψης αποφάσεων (το ανώτατο αποφασιστικό όργανο), αποτελείται από εκπροσώπους των τμημάτων και των δομών καθώς και από εκπροσώπους των διεθνών μελών. Η Παγκόσμια Συνέλευση εκλέγει το Διεθνές Διοικητικό Συμβούλιο (ΙB). Το Διεθνές Διοικητικό Συμβούλιο και το έργο του κινήματος σε παγκόσμιο επίπεδο υποστηρίζονται από τη Διεθνή Γραμματεία (IS).\nΤα τμήματα και οι δομές του κινήματος, τα διεθνή μέλη και το Διεθνές Διοικητικό Συμβούλιο λογοδοτούν στην Παγκόσμια Συνέλευση και πρέπει να συμμορφώνονται με το παρόν Καταστατικό του κινήματος, την παγκόσμια στρατηγική, τις πολιτικές και τις υπόλοιπες προδιαγραφές που έχει εγκρίνει η Παγκόσμια Συνέλευση με τις αποφάσεις της, συμπεριλαμβάνοντας το όραμα, την αποστολή, τις βασικές αρχές, τους στρατηγικούς στόχους (τις συμφωνημένες προτεραιότητες που καθοδηγούν το έργο του κινήματος) καθώς και τα βασικά πρότυπα (Core Standards) (τη βασική διακυβέρνηση και τα λειτουργικά πρότυπα του κινήματος).\n7.Το παρόν Καταστατικό καθορίζει το πλαίσιο της παγκόσμιας διακυβέρνησης στα βασικότερα σημεία της. Συμπληρώνεται με τους Κανονισμούς Παγκόσμιας Διακυβέρνησης (Global Governance Regulations). Σε περίπτωση σύγκρουσης μεταξύ των διατάξεων του παρόντος Καταστατικού και των Κανονισμών Παγκόσμιας Διακυβέρνησης ή άλλων σχετικών κειμένων, υπερισχύουν οι διατάξεις του Καταστατικού.\nΠαγκόσμια Συνέλευση (GA)\n8. Η Παγκόσμια Συνέλευση είναι το ανώτατο όργανο λήψης αποφάσεων (αποφασιστικό όργανο) του κινήματος. Οι αρμοδιότητές της είναι οι ακόλουθες:\nα. εγκρίνει την παγκόσμια στρατηγική που επιτρέπει την υλοποίηση του οράματος και της αποστολής της Διεθνούς Αμνηστίας, συμπεριλαμβανομένων των Στρατηγικών Στόχων·\nβ. εκλέγει, επιτρέπει και έχει δικαίωμα παύσης του Διεθνούς Διοικητικού Συμβουλίου·\nγ. εγκρίνει αλλαγές (i) στο παρόν Καταστατικό συμπεριλαμβανομένων του οράματος, της αποστολής και των βασικών αρχών της ΔΑ καθώς και (ii) στους Κανονισμούς Παγκόσμιας Διακυβέρνησης, εργαλείων που από κοινού καθορίζουν τις διαδικασίες παγκόσμιας διακυβέρνησης του κινήματος·\nδ. εγκρίνει το διεθνές σύστημα οικονομικών συνεισφορών·\nε. εγκρίνει τις παγκόσμιες προδιαγραφές που καθοδηγούν το έργο του κινήματος συμπεριλαμβανομένων και των βασικών προτύπων·\nστ. εγκρίνει το πλαίσιο πολιτικής για τα αμφισβητούμενα ζητήματα ανθρωπίνων δικαιωμάτων·\nζ. λαμβάνει αναφορές και προτάσεις από το Διεθνές Διοικητικό Συμβούλιο, από τα τμήματα και τις δομές και παίρνει αποφάσεις σε τομείς εντός των αρμοδιοτήτων της·\nη. λαμβάνει αναφορές ως προς την απόδοση του κινήματος, συμπεριλαμβανομένης της συμμόρφωσής του με τις παγκόσμιες προδιαγραφές και καθιστά το κίνημα υπόλογο.\n9. Η Παγκόσμια Συνέλευση απαρτίζεται από τους ακόλουθους εκπροσώπους με δικαίωμα ψήφου: έναν εκπρόσωπο από κάθε τμήμα και δομή και έναν εκπρόσωπο από τα διεθνή μέλη. Αυτά τα πρόσωπα είναι οι «μόνιμοι εκπρόσωποι».\n10. Η Παγκόσμια Συνέλευση συνέρχεται ως τακτική μία φορά το χρόνο. Έκτακτες συνεδριάσεις της Παγκόσμιας Συνέλευσης μπορούν να συγκληθούν ανά πάσα στιγμή από το Διεθνές Διοικητικό Συμβούλιο ή με απλή πλειοψηφία των μονίμων εκπροσώπων.\n11. Στις τακτικές συνεδριάσεις της Παγκόσμιας Συνέλευσης, δύο άτομα από κάθε τμήμα και δομή και δύο άτομα από τα διεθνή μέλη μπορούν να συμμετέχουν ως εκπρόσωποι χωρίς δικαίωμα ψήφου. Επιπλέον, ένα νεαρό άτομο από το ένα τρίτο των τμημάτων και δομών (εκ περιτροπής) και ένα νεαρό άτομο από τα διεθνή μέλη μπορούν να συμμετέχουν στις τακτικές συνελεύσεις. Στις έκτακτες συνελεύσεις, τα τμήματα, οι δομές και τα διεθνή μέλη εκπροσωπούνται αποκλειστικά από τους μονίμους εκπροσώπους.\n12. Η Παγκόσμια Συνέλευση εκλέγει τον πρόεδρό της με διετή θητεία, ο οποίος δύναται να υπηρετήσει έως και τρεις διαδοχικές θητείες.\n13. Οι συνεδριάσεις της Παγκόσμιας Συνέλευσης δεν προχωρούν παρά μόνο όταν παρίστανται ή αντιπροσωπεύονται περισσότεροι από τους μισούς μονίμους εκπροσώπους.\n14. Οι ακόλουθες μόνιμες επιτροπές εκλέγονται από την Παγκόσμια Συνέλευση για να συμβάλουν στο έργο της: η Προπαρασκευαστική Επιτροπή, η Διεθνής Επιτροπή Υποψηφιοτήτων, και η Επιτροπή Επανεξέτασης Ιδιότητας Μέλους. Η Επιτροπή Οικονομικών και Ελέγχου είναι μια τέταρτη μόνιμη επιτροπή που συμβάλλει στο έργο τόσο της Παγκόσμιας Συνέλευσης όσο και του Διεθνούς Διοικητικού Συμβουλίου. Ένας αριθμός μελών της Επιτροπής Οικονομικών και Ελέγχου εκλέγεται από την Παγκόσμια Συνέλευση και ένας αριθμός διορίζεται από το Διεθνές Διοικητικό Συμβούλιο.\n15. Η Παγκόσμια Συνέλευση μπορεί να παύσει το Διεθνές Διοικητικό Συμβούλιο, παύοντας ταυτόχρονα όλα τα μέλη του. Σ’ αυτή την περίπτωση, η Παγκόσμια Συνέλευση, για την κάλυψη των κενών θέσεων μπορεί να εκλέξει νέα προσωρινά μέλη για το Διεθνές Διοικητικό Συμβούλιο. Εάν δεν εκλεγεί προσωρινό Διεθνές Διοικητικό Συμβούλιο από την Παγκόσμια Συνέλευση, ο πρόεδρος της Παγκόσμιας Συνέλευσης και η Διεθνής Επιτροπή Υποψηφιοτήτων συνεργάζονται καθώς οφείλουν να ορίσουν από κοινού τα νέα προσωρινά μέλη του Διεθνούς Διοικητικού Συμβουλίου, ώστε να υπάρχουν συνολικά τουλάχιστον πέντε μέλη. Η θητεία των προσωρινών μελών διαρκεί μέχρι την επόμενη σύνοδο της Παγκόσμιας Συνέλευσης.\n16. H Παγκόσμια Συνέλευση λαμβάνει τις αποφάσεις της με απλή πλειοψηφία των ψήφων των παρόντων εκπροσωπουμένων, με εξαίρεση τις ακόλουθες αποφάσεις που απαιτούν πλειοψηφία των δύο τρίτων των ψήφων των παρόντων ή των εκπροσωπουμένων:\nα. τροποποίηση του παρόντος Καταστατικού·\nβ. ουσιαστικές τροποποιήσεις των Κανονισμών Παγκόσμιας Διακυβέρνησης·\nγ. τροποποίηση του μοντέλου οικονομικών συνεισφορών ή άλλων πτυχών της οικονομικής κατανομής μεταξύ τμημάτων και δομών και άλλων οντοτήτων του κινήματος·\nδ. παύση του Διεθνούς Διοικητικού Συμβουλίου και των επιτροπών της Παγκόσμιας Συνέλευσης·\nε. παύση του προέδρου της Παγκόσμιας Συνέλευσης·\nστ. παραχώρηση δικαιώματος ψήφου στη σύνοδο της Παγκόσμιας Συνέλευσης σε οποιοδήποτε πρόσωπο ή οντότητα της Διεθνούς Αμνηστίας, επιπλέον αυτών που αναφέρονται στο άρθρο 17, σύμφωνα με τα κριτήρια που έχει εγκρίνει η Παγκόσμια Συνέλευση γι’ αυτόν το σκοπό.\n17. Στη σύνοδο της Παγκόσμιας Συνέλευσης κάθε τμήμα ή δομή διαθέτει μία ψήφο. Τα διεθνή μέλη έχουν από κοινού μία ψήφο. Τα δικαιώματα ψήφου ασκούνται διά των μονίμων αντιπροσώπων.\nΔιεθνές Διοικητικό Συμβούλιο\n18. Το Διεθνές Διοικητικό Συμβούλιο αναφέρεται και λογοδοτεί στην Παγκόσμια Συνέλευση.\n19. Το Διεθνές Διοικητικό Συμβούλιο έχει την παγκόσμια εποπτεία για την εκπλήρωση του οράματος και της αποστολής του κινήματος και για τη συμμόρφωσή του με την παγκόσμια πολιτική και τα παγκόσμια πρότυπα. Συγκεκριμένα:\nα. εισηγείται προτάσεις προς έγκριση στην Παγκόσμια Συνέλευση, σχετικά με το διεθνές σύστημα οικονομικών συνεισφορών, τις διαδικασίες της παγκόσμιας διακυβέρνησης, τα παγκόσμια πρότυπα και τους στρατηγικούς στόχους·\nβ. επιβλέπει την οικονομική κατάσταση του κινήματος καθώς και τους πιθανούς κινδύνους·\nγ. επιβλέπει την προστασία της φήμης και των πόρων του κινήματος·\nδ. επιβλέπει τις εργασίες και τις δραστηριότητες της Διεθνούς Γραμματείας, διορίζοντας τον Γενικό Γραμματέα, εγκρίνοντας τον ελεγμένο ετήσιο οικονομικό απολογισμό και προϋπολογισμό της Διεθνούς Γραμματείας και διορίζοντας τους ελεγκτές της·\nε. παρακολουθεί τη συμμόρφωση όλων των μερών του κινήματος με τις διατάξεις του παρόντος Καταστατικού, με τις αποφάσεις της Παγκόσμιας Συνέλευσης και με άλλες παγκόσμιες πολιτικές και πρότυπα·\nστ. εγκρίνει τη δημιουργία τμημάτων και δομών καθώς και άλλων οντοτήτων του κινήματος·\nζ. ασκεί τα καθήκοντα που είναι αναγκαία για την εφαρμογή του άρθρου 34 του Καταστατικού·\nη. δίνει τουλάχιστον μία φορά το χρόνο αναφορά στο κίνημα σχετικά με τον προϋπολογισμό, την οικονομική κατάσταση του κινήματος και της Διεθνούς Γραμματείας καθώς και αναφορά για το έργο και την απόδοση του Διεθνούς Διοικητικού Συμβουλίου.\n20. Το Διεθνές Διοικητικό Συμβούλιο έχει εννέα μέλη (συμπεριλαμβανομένου του Ταμία) που εκλέγονται από την Παγκόσμια Συνέλευση και αποτελούν μέλη του κινήματος. Μέχρι και δύο επιπλέον μέλη μπορούν να διοριστούν από το ίδιο το Διεθνές Διοικητικό Συμβούλιο ως συνεργαζόμενα μέλη. Τα μέλη αυτά δεν έχουν δικαίωμα ψήφου κατά τη λήψη αποφάσεων από το Διεθνές Διοικητικό Συμβούλιο.\n21. Ο Ταμίας του Διεθνούς Διοικητικού Συμβουλίου εκλέγεται από την Παγκόσμια Συνέλευση, απευθείας και ανεξάρτητα από το υπόλοιπο Διεθνές Διοικητικό Συμβούλιο.\n22. Στην περίπτωση που στο Διεθνές Διοικητικό Συμβούλιο υπάρξουν κενές θέσεις μεταξύ των συνόδων της Παγκόσμιας Συνέλευσης, το Διεθνές Διοικητικό Συμβούλιο μπορεί να διορίσει μέχρι δύο προσωρινά μέλη για να υπηρετήσουν μέχρι την επόμενη συνέλευση.\n23. Οι συνεδριάσεις του Διεθνούς Διοικητικού Συμβουλίου απαιτούν την παρουσία τουλάχιστον πέντε εκλεγμένων μελών. Ο πρόεδρος του Διεθνούς Διοικητικού Συμβουλίου εκλέγεται από αυτό.\n24. Η θητεία των εκλεγμένων μελών του Διεθνούς Διοικητικού Συμβουλίου ορίζεται στα τρία έτη με επιτρεπόμενο όριο τις δύο διαδοχικές θητείες. Επίσης και η θητεία των διορισμένων μελών ορίζεται στα δύο έτη με επιτρεπόμενο όριο τις δύο διαδοχικές θητείες. Στο Διεθνές Διοικητικό Συμβούλιο δεν μπορούν να συμμετέχουν περισσότερα από ένα εκλεγμένα μέλη από την ίδια χώρα, το ίδιο κράτος ή την ίδια γεωγραφική περιοχή.\n25. Τα τμήματα υλοποιούν το έργο του κινήματος στη χώρα, το κράτος ή τη γεωγραφική περιοχή τους στους τομείς των εκστρατειών, της συνηγορίας, της εκπαίδευσης, της κινητοποίησης του κόσμου, των μέσων μαζικής ενημέρωσης και της εξεύρεσης πόρων (κεφαλαίων).\n26. Τα τμήματα είναι υπόλογα στα μέλη τους και εργάζονται με μέλη, υποστηρικτές/ριες και ακτιβιστές/ριες στη χώρα, το κράτος ή τη γεωγραφική περιοχή τους.\n27. Τα τμήματα δίνουν ετησίως οικονομική συνεισφορά στο έργο του κινήματος σύμφωνα με το διεθνές σύστημα οικονομικών συνεισφορών που έχει εγκριθεί από την Παγκόσμια Συνέλευση.\n28. Τα προγράμματα των τμημάτων για έρευνα σχετικά με τις παραβιάσεις ανθρώπινων δικαιωμάτων εντός της χώρας, του κράτους ή της γεωγραφικής περιοχής τους υπόκεινται σε εποπτεία και ποιοτικό έλεγχο από τη Διεθνή Γραμματεία.\n29. Οι δομές υλοποιούν το έργο του κινήματος σε μια χώρα, ένα κράτος ή μια γεωγραφική περιοχή όπου δεν υπάρχει κάποιο τμήμα.\n30. Οι δομές είναι υπόλογες στα τοπικά μέλη τους και εργάζονται με μέλη, υποστηρικτές/ριες και ακτιβιστές/ριες στη χώρα, το κράτος ή τη γεωγραφική περιοχή τους.\n31. Οι δομές λειτουργούν σε προσωρινή βάση με στόχο να εργαστούν ώστε να γίνουν εγκεκριμένα τμήματα.\nΜεμονωμένα και Διεθνή Μέλη\n32. Ένα άτομο που συνεισφέρει και μοιράζεται το όραμα, την αποστολή και τις βασικές αρχές της Διεθνούς Αμνηστίας μπορεί να γίνει μεμονωμένο μέλος με τον εξής τρόπο:\nα. είτε με το να γίνει μέλος σε ένα τμήμα ή μια δομή εκεί όπου ζει, καταβάλλοντας συγχρόνως μια συνδρομή μέλους (αν υπάρχει) στο συγκεκριμένο τμήμα ή τη δομή·\nβ. είτε αν δεν υπάρχει τμήμα ή δομή εκεί όπου ζει, καταβάλλοντας τη συνδρομή μέλους (αν υπάρχει) στη Διεθνή Γραμματεία, ώστε να γίνει διεθνές μέλος.\nΑποχώρηση από το Κίνημα\n33. Τα τμήματα, οι δομές καθώς και τα διεθνή μέλη μπορούν να διακόψουν οικειοθελώς τη συμμετοχή τους στο κίνημα ανά πάσα στιγμή, σταματώντας ολοκληρωτικά κάθε δράση σχετικά με τη Διεθνή Αμνηστία (συμπεριλαμβανομένης της χρήσης του ονόματος και του λογότυπου της Διεθνούς Αμνηστίας), αφού ενημερώσουν γραπτώς το Διεθνές Διοικητικό Συμβούλιο. Τα μεμονωμένα μέλη μπορούν να διακόψουν τη συμμετοχή τους οποιαδήποτε στιγμή ειδοποιώντας το σχετικό τμήμα ή τη δομή.\n34. Το Διεθνές Διοικητικό Συμβούλιο δύναται να λάβει μέτρα που να επηρεάζουν την ιδιότητα μέλους για ένα τμήμα, μια δομή ή για ένα διεθνές μέλος, συμπεριλαμβανομένης της διακοπής ή της αναστολής της ιδιότητας του μέλους, αν το Διεθνές Διοικητικό Συμβούλιο θεωρήσει την ενέργεια αυτή απαραίτητη για την προστασία της φήμης, της ακεραιότητας ή της λειτουργίας του κινήματος, ή επειδή οι τοπικές συνθήκες καθιστούν την ενέργεια αυτή αναγκαία. Κάθε τέτοια ενέργεια μπορεί να επανεξεταστεί σύμφωνα με τις διαδικασίες ελέγχου της Επιτροπής Επανεξέτασης Ιδιότητας Μέλους.\n35. Η Διεθνής Γραμματεία υπό την εποπτεία του Διεθνούς Διοικητικού Συμβουλίου, στηρίζει, εφαρμόζει και διευκολύνει το έργο και τη λειτουργία του κινήματος ως εξής:\nα. εκπροσωπεί το κίνημα προς τα έξω μέσω του Γενικού Γραμματέα·\nβ. συντονίζει και διευθύνει διεθνώς το έργο του κινήματος για τα ανθρώπινα δικαιώματα ως προς την έρευνα, τις εκστρατείες, την επικοινωνία, τη συνηγορία, την πολιτική, τα νομικά θέματα, την εξεύρεση πόρων, την εκπαίδευση και άλλες απαραίτητες λειτουργίες·\nγ. αναπτύσσει παγκόσμια στρατηγική, πολιτικές και πρότυπα και εξασφαλίζει το συντονισμό τους, την εφαρμογή τους, την παρακολούθησή τους, την αξιολόγησή τους, υποβάλλοντας σχετικές αναφορές·\nδ. υποστηρίζει τη διακυβέρνηση, την ανάπτυξη και την εξέλιξη του κινήματος καθώς και την οικονομική του ευημερία.\n36. Ο Γενικός Γραμματέας, τον οποίο διορίζει το Διεθνές Διοικητικό Συμβούλιο και είναι υπόλογος σ’ αυτό, είναι ο επικεφαλής της Διεθνούς Γραμματείας.\n37. Η Διεθνής Γραμματεία διαχειρίζεται τη διεθνή προστασία και τη χρήση του ονόματος και του λογότυπου της Διεθνούς Αμνηστίας εξ ονόματος του Διεθνούς Διοικητικού Συμβουλίου, καταχωρώντας την επωνυμία και εκδίδοντας άδεια επωνυμίας στα τμήματα και τις δομές και σε άλλες οντότητες του κινήματος.


«Δέσιμο»: Η Άννα Βίσση και η Σοφία Καρβέλα έχουν την τέλεια σχέση μαμάς-κόρης / Celebrities / Woman TOC\n«Δέσιμο»: Η Άννα Βίσση και η Σοφία Καρβέλα έχουν την τέλεια σχέση μαμάς-κόρης\nΤο ίνσταγκραμ και των δύο κατακλύζεται από την αγάπη τους.\n«Σίγουρα, η σχέση μου με τη μαμά μου είναι πιο ειλικρινής πλέον» είχε πει στο παρελθόν η Σοφία μιλώντας για τη μια και μοναδική σχέση μαμάς-κόρης, ενώ η αγαπημένη τραγουδίστρια όταν ρωτήθηκε για το ποια είναι η πρώτη της έννοια είπε «η Σοφία» χωρίς δεύτερη σκέψη.\nΟι δυο τους περνούν αρκετό χρόνο μαζί αλλά και μεγάλα διαστήματα χωριστά μιας και η Σοφία ζει στη Νέα Υόρκη μετα τα δυο παιδιά της και τον άντρα της, Θανάση Πανουργιά.\nΣε μια συναυλία που έδωσε πρόσφατα στο Κηποθέατρο Παπάγου, η Άννα Βίσση απευθύνθηκε στην κόρη της και μοιράστηκε με τον κόσμο ένα αστείο περιστατικό από την αρχή της σχέσης της Σοφίας Καρβέλα με τον σύζυγό της.\n«Όταν τα πρωτοφτιάξανε μέσα στην καψούρα και τον έρωτά τους σου λένε μάνα τραγουδίστρια έχω θα την κάνω ότι θέλω. Τσακώνονταν, ερωτεύονταν και με έπαιρναν από τη μέση του δρόμου και μου έλεγαν, τραγούδα μου τώρα το «Κανένας». Λέω «Σοφία μου κοιμάμαι είναι 4 ώρα» και μου απαντούσε «Είσαι μάνα μου ή δεν είσαι»… και το τραγουδούσα φυσικά. Το κακό είναι μετά πως εκεί που εγώ την είχα βρει μου το έκλειναν. Ούτε ευχαριστώ, ούτε τίποτα…» είπε.\nΔΕΙΤΕ ΦΩΤΟ ΑΠΟ ΤΟ ΙΝΣΤΑΓΚΡΑΜ ΤΟΥΣ ΟΙ ΟΠΟΙΕΣ ΦΑΝΕΡΩΝΟΥΝ ΤΗ ΜΟΝΑΔΙΚΗ ΣΧΕΣΗ ΜΑΜΑΣ_ΚΟΡΗΣ\nΔείτε την Άννα και τη Σοφία στο σπίτι της Σοφίας στη Νέα Υόρκη, το 2011:\nΆννα Βίσση, μαμά κόρη, μετά τα πενήντα, Σοφία Καρβέλα, σχέση μαμάς κόρης, τέλεια σχέση


Άγγελος Διονυσίου - αποκάλυψη Σύντροφός μου, υπήρξε και σύντροφος του πατέρα μου\nΟ Άγγελος Διονυσίου μίλησε στο «ΜEGA Καλημέρα» για τα τραγούδια που απέρριψε και παραδέχτηκε ότι είχε σχέση με παλιά σύντροφο του πατέρα του.\nΑρχικά είπε: «Όταν έχεις έναν πατέρα, που έχει τέτοιο όνομα, δεν περιμένεις να κάνεις μεγάλη καριέρα. Στη δικιά μου περίπτωση ήταν κατά λάθος. Βρέθηκα με κάποια παρέα σε ένα μαγαζί και με σήκωσε η τραγουδίστρια να πω ένα τραγούδι. Έτσι, μου έκανε ο επιχειρηματίας πρόταση να τραγουδήσω»!\nΚαι πρόσθεσε: «Ο μπαμπάς μου όταν ξεκινούσα μού είπε ότι δεν θα έχω καμία βοήθεια ποτέ από εκείνον. Ποτέ δεν βγήκαμε μαζί στην πίστα, ποτέ δεν πήρε κάποιο τηλέφωνο κάποιον συνθέτη για να μου δώσει τραγούδι. Όταν τραγουδάω δικά του τραγούδια δεν σκέφτομαι ότι τα έχει πει ο πατέρας μου γιατί θα με πιάσουν τα κλάματα».\nΚαι δήλωσε: «Έχω ακούσει σχόλια ότι βοηθήθηκα επειδή είμαι γιος του Στράτου Διονυσίου, παραδέχτηκε.\nΟ Άγγελος Διονυσίου ανέφερε: «Ο πατέρας μου ήταν ένας άνθρωπος που ήθελε ενωμένη την οικογένεια. Να είμαστε όλοι μαζί, να τρώμε μαζί. Αυτό το έχω και εγώ. Η μητέρα μου είναι ταγμένη στον Στράτο. Δεν συνηθίζεται η απώλεια του. Ήταν μαζί από τα 15 και δεν γνώρισε άλλον άντρα. Εμείς δεν είχαμε ποτέ πρόβλημα με το να ξαναφτιάξει τη ζωή της αλλά εκείνη δεν το ήθελε».\nΌσον αφορά τα τραγούδια του, υπογράμμισε: «Το «φίλα με απόψε» το είχε απορρίψει ο Δημήτρης Μητροπάνος και το είπα εγώ και εγώ είχα απορρίψει τον «χιονάνθρωπο». Εγώ πάντα έκανα ένα βηματάκι πίσω για να γίνει το σχήμα. Τραγουδιστής έχει πει ότι ήθελε να βγει μετά από εμένα».


https://selfservice.gr Κ. Γανιάρης: Μαστίχα για όλους τους διατροφικά ανησυχούντες – selfservice.gr | Σελφ σέρβις\nΚ. Γανιάρης: Μαστίχα για όλους τους διατροφικά ανησυχούντες\n'Ενα από τα πιο γνωστά σε όλο τον κόσμο παραδοσιακά ελληνικά προϊόντα, η μαστίχα, πρωταγωνιστεί σε ένα από τα μεγαλύτερα επιχειρηματικά “success stories” των τελευταίων ετών. Η αποφασιστική κίνηση ήταν η δημιουργία των περίφημων πλέον καταστημάτων mastihashop, που μέσα σε μόλις 6 χρόνια από την ίδρυσή τους κατέκτησαν την ελληνική και την παγκόσμια αγορά, από την Τζέντα μέχρι το Παρίσι και τη Νέα Υόρκη. «Απευθυνόμαστε σε όλους τους διατροφικά ανυσυχούντες πολίτες της Ελλάδας και του κόσμου, προβάλλοντας την μαστίχα ως ένα μοναδικό φυσικό προϊόν, που έχει τεκμηριωμένα θεραπευτικές ιδιότητες, με τον πλέον σύγχρονο τρόπο προβολής και επικοινωνίας", τονίζει ο κ. Κώστας Γανιάρης, πρόεδρος της 'Ενωσης Μαστιχοπαραγωγών Χίου.\nΤο δίκτυο των mastihashop ανήκει στην εταιρεία Mediterra, η οποία ιδρύθηκε από την ‘Ενωση Μαστιχοπαραγωγών Χίου (ΕΜΧ) το 2002, η οποία και κατέχει το 51% των μετοχών, με βασικούς μετόχους την Zaitech Fund FUND ΑΚΕΣ (Attica Ventures) και την Platona Entreprises. Στη σχετικά πρόσφατη αύξηση μετοχικού κεφαλαίου κατά 2.116.400 ευρώ, που καλύφθηκε στο σύνολό της με ιδιωτική τοποθέτηση, συμμετείχαν 52 φυσικά και νομικά πρόσωπα -μεταξύ άλλων η Κορρές ΑΕ, η οικογένεια Σαρόγλου, η Eurotrust AXE, η Δίας ΑΕΕΧ κα.\nΤο επιχειρηματικό σχέδιο της εταιρείας την περίοδο 2008-2011 προβλέπει την παραγωγή 200 νέων προϊόντων για τις ανάγκες των τριών κλάδων στους οποίους δραστηριοποιείται η Mediterra: mastihashop, mastihatherapy και cultura mediterra. Επίσης, προβλέπεται η περαιτέρω διεύρυνση των παραγωγικών υποδομών της, καθώς και η ίδρυση νέων καταστημάτων.\n‘Ενας από τους ανθρώπους που έπαιξαν καθοριστικό ρόλο στη μεταμόρφωση μιας συνεταιριστικής ένωσης σε μια σύγχρονη, κερδοφόρα επιχείρηση, είναι ο πρόεδρος της ΕΜΧ, κ. Κώστας Γανιάρης, ο οποίος μίλησε στο greekretail για τα βασικά δεδομένα αυτής της επιτυχίας:\nGreekretail: Ποιο θεωρείτε ως σημείο καμπής, δηλαδή εισόδου στη νέα εποχή των επιτυχιών στην προώθηση του προϊόντος;\nΚώστας Γανιάρης: Ασφαλώς υπάρχουν πολλά τέτοια σημεία, που καθημερινά σημαδεύουν σε μικρό ή μεγάλο βαθμό την πορεία της ‘Ενωσης. ‘Ομως, αν πρέπει να αναφερθώ σε συγκεκριμένους σταθμούς της πορείας μας κατά χρονική σειρά, ξεχωρίζω, πρώτον, την καταχώριση της μαστίχας, του μαστιχελαίου και της τσίκλας ΕΛΜΑ ως προϊόντων προστατευμένης ονομασίας προέλευσης από την ΕΕ, δεύτερον, τη δημιουργία των mastihashop, που έφερε τη μαστίχα στην καθημερινή ζωή του ‘Ελληνα, πράγμα το οποίο φιλοδοξούμε, με ανάλογες ενέργειες, να το επιτύχουμε και στο εξωτερικό, και τρίτον, τη δημιουργία του νέου εργοστασίου μαστίχας.\nGR: Ποια είναι τα μυστικά της επιτυχίας σας, σε ό,τι αφορά στο μάρκετινγκ των προϊόντων;\nΚ.Γ.: Απευθυνόμαστε σε όλους τους διατροφικά ανυσυχούντες πολίτες της Ελλάδας και του κόσμου, προβάλλοντας την μαστίχα ως ένα μοναδικό φυσικό προϊόν, που έχει τεκμηριωμένα θεραπευτικές ιδιότητες, με τον πλέον σύγχρονο τρόπο προβολής και επικοινωνίας.\nGR: Ποιοι είναι οι επόμενοί σας στόχοι;\nΚ.Γ.: Να φέρουμε στη ζωή και στο τραπέζι όλο και περισσότερων Ελλήνων και ξένων καταναλωτών την μαστίχα, καθώς και τα προϊόντα με βάση την μαστίχα. Αυτό, παρά τις δυσκολίες, είναι εφικτό μέσω των συνεχών προσπαθειών της ‘Ενωσής μας και της συνδρομής της ελληνικής πολιτείας.\nΚοινό με οριζόντια διαστρωμάτωση\nGR: Ποιο κοινό ανταποκρίνεται περισσότερο στα προϊόντα σας και, ειδικότερα, σε ποια εξ αυτών;\nΚ.Γ.: ‘Οπως σας είπα, απευθυνόμαστε σε όλους, όσοι αναζητούν ένα φυσικό προϊόν, το οποίο συνοδεύεται από μακρά παράδοση και κουλτούρα και που παράλληλα έχει διαπιστωμένες θεραπευτικές ιδιότητες. Αυτό το κοινό έχει οριζόντια διαστρωμάτωση και υπερβαίνει ηλικιακούς ή άλλους περιορισμούς. Ανταποκρίνεται, δε, σε όλα τα προϊόντα που περιέχουν φυσική μαστίχα Χίου και που παράγονται από την ‘Ενωση Μαστιχοπαραγωγών.\nGR: ‘Εχουν προσπαθήσει να σας αντιγράψουν στην Ελλάδα ή το εξωτερικό; Πώς αποφεύγονται οι απομιμήσεις;\nΚ.Γ.: Στο εξωτερικό, πράγματι, έχουν εντοπιστεί κάποιες προσπάθειες νόθευσης της μαστίχας με υποβαθμισμένες ρητίνες. Υπάρχει, επίσης, το ζήτημα της παραγωγής και εμπορίας του συνθετικού χημικού μαστιχελαίου. Ο αγώνας για την προστασία του προϊόντος είναι διαρκής. Διασφάλιση προσφέρει η αναβάθμιση των συσκευασιών των προϊόντων, η συνεχής ενημέρωση του καταναλωτικού κοινού, καθώς και η λήψη σειράς μέτρων που βρίσκονται σε εξέλιξη.\nGR: Ποια χαρακτηριστικά του προϊόντος θεωρείτε περισσότερο ελκυστικά, και τι το καθιστά μοναδικό;\nΚ.Γ.: Μα τις οργανοληπτικές ιδιότητές του, τη γεύση, το άρωμά του, αλλά κυρίως το γεγονός ότι αυτά συνδυάζονται με τις θεραπευτικές ιδιότητες της μαστίχας. Πράγματι, όπως έχει διαπιστωθεί, η κατανάλωση της μαστίχας Χίου έχει ευεργετική επίδραση στον οργανισμό, αφού καταστέλλει το ελικοβακτήριο του πυλωρού και ανακουφίζει τους ασθενείς που υποφέρουν από πεπτικό έλκος. ‘Εχει αποδεδειγμένα ισχυρή αντιμικροβιακή και αντιβακτηριακή δράση, ενώ ήδη γίνονται μελέτες για τη δράση της στην αντιμετώπιση του διαβήτη και της χοληστερίνης. Επιδρά θετικά στη λειτουργία του ήπατος, με την ενεργοποίηση της αποτοξινωτικής του δραστηριότητας, ενώ αναφέρονται ακόμα και διουρητικές ιδιότητες του προϊόντος. Επίσης, έχει ισχυρή αντιφλεγμονώδη δράση και δρα επουλωτικά σε φλεγμονές συγκεκριμένων οργάνων, αρχίζοντας από περιοδοντίτιδες, οισοφαγίτιδες, γαστρίτιδες, δωδεκαδακτυλικό έλκος μέχρι τις κολίτιδες και τις αιμορροΐδες. Ακόμα, χρησιμοποιείται σε αλοιφές για εγκαύματα και σε δερματικές παθήσεις, ενώ το κολοφώνιο (παράγωγο της μαστίχας) χρησιμοποιείται για την παρασκευή χειρουργικών ραμμάτων. Τέλος, συμβάλλει στη διατήρηση της καλής υγείας των δοντιών, στο δυνάμωμα των ούλων και στην αντισηψία του στόματος. Η ΕΜΧ χρηματοδοτεί 16 επιστημονικά προγράμματα, με κόστος ανά έτος 100.000 ευρώ, που διερευνούν τις θετικές επιπτώσεις της μαστίχας στην ανθρώπινη υγεία.\n‘Οπως έχει διαπιστωθεί από τους πλέον αρμόδιους και ειδικούς, η χώρα μας συγκεντρώνει πολλά συγκριτικά πλεονεκτήματα, τα οποία ωστόσο παραμένουν ανεκμετάλλευτα, ενώ θα μπορούσαν να δώσουν ώθηση στη χειμάζουσα οικονομία μας. Αρκεί να επισημάνουμε, όσον αφορά στην περίπτωση της μαστίχας, ότι με τις κατάλληλες επιχειρηματικές κινήσεις οι τιμές των μαστιχοπαραγωγών υπερδιπλασιάστηκαν μέσα σε μια δεκαετία, όταν σε άλλα προϊόντα εντείνεται η κρίση. Τελικά, συχνότερα αυτό που μας λείπει είναι η βούληση…


Λογοτεχνία & Σκέψη: Βιβλιοπροτάσεις από το protagon.gr (ιστορίες για να σκεφτόμαστε διαφορετικά)\nΒιβλιοπροτάσεις από το protagon.gr (ιστορίες για να σκεφτόμαστε διαφορετικά)\nΒιβλιοπροτάσεις για ένα Μάρτη που μπορεί να ανανεώσει την όρεξη μας για διάβασμα με βιβλία για όλους.\nΣήμερα επιλέγουμε βιβλία από την καλή σελίδα Protagon.gr (ιστορίες για να σκεφτόμαστε διαφορετικά).\n«Σκέτη Αναρχία», Γούντι Άλεν (Bell)\nτου Ηλία Κυριακίδη\nΠρόκειται για μία συλλογή ιστοριών του ρηξικέλευθου σκηνοθέτη και συγγραφέα Γούντι Άλεν. Εάν έχετε γελάσει μέχρι δακρύων με το ατακαδόρικο χιούμορ στις αμέτρητες ταινίες του-ο μικρός το δέμας σεναριογράφος/ σκηνοθέτης/ ηθοποιός/ κωμικός /τζαζίστας «γεννάει» κατά μέσο όρο 1 ταινία το χρόνο, κάθε χρόνο, εδώ και τριάντα χρόνια-ή εάν σας έχει φτιάξει τη μέρα ο αυτοσαρκασμός στα προηγούμενα βιβλία του, τότε η Σκέτη Αναρχία σίγουρα είναι το βιβλίο για σας! Κάθε μία από τις μικρές ιστορίες στο βιβλίο είναι μεν ξεκαρδιστικά απολαυστική, αλλά δεν παύει να στηλιτεύει γεγονότα και καταστάσεις με τον χαρακτηριστικό τρόπο του ευφυέστατου διοπτροφόρου.\nΟι ιστορίες αυτές-10 εκ των οποίων έχουν ήδη δημοσιευτεί στο New Yorker-μου θυμίζουν τα θεότρελα σκετσάκια των Monty Pythons τόσο με το εξωφρενικό τους χιούμορ, όσο και με τον τρόπο που θίγουν τα κακώς κείμενα της σύγχρονης ζωής. Τι μένει άλλο να πω, λοιπόν, από το να σας προτρέψω να τρέξετε στο κοντινότερό σας βιβλιοπωλείο για να πάρετε μια γεύση…σκέτης αναρχίας…και θα με θυμηθείτε!\n* Ο Ηλίας Κυριακίδης είναι ποδοσφαιριστής του Εργοτέλη.\nH αυτοβιογραφία του Howard Zinn (Αιώρα)\nΕίμαι από αυτούς που ανακάλυψαν κομματάκι αργά το κλασσικό έργο του Ζιν «Ιστορία των λαών των Ηνωμένων Πολιτειών». Όταν το πρωτοξεφύλλισα όμως έμεινα άναυδη με το τεράστιο αφηγηματικό του ταλέντο, την βαθιά ανθρωπιστική του ματιά, τις γνώσεις και τη συμπόνια που διαπότιζε την πρόζα του. Κυριολεκτικά δεν μπορούσα να το αφήσω από το χέρι μου. Ολόκληρη η –σκοτεινή, τραγική και γοητευτική- ιστορία της υπερδύναμης που γιγαντώθηκε τρεφόμενη από τα πτώματα των κατοίκων της ζωντάνεψε στα μάτια μου με τρόπο μοναδικό. Ανάποδα όμως: Οι διάσημοι πατέρες του αμερικανικού έθνους ξεβρακώθηκαν για πρώτη φορά τόσο αποκαλυπτικά: ήταν επίσης πλούσιοι λευκοί, ιδιοκτήτες σκλάβων, έμποροι , ρατσιστές, φονιάδες ινδιάνων, ιμπεριαλιστές που έτρεμαν την εξέγερση των φτωχών. Οι πραγματικοί ήρωες του Ζιν ήταν οι εξεγερμένοι αγρότες, οι εξολοθρευμένοι ινδιάνοι, οι μαύροι που έδωσαν τη ζωή τους για να μη ζήσουν τα παιδιά τους για πάντα στα γκέτο, οι εργάτες που ήρθαν αντιμέτωποι με πανίσχυρες εταιρείες. Αυτούς περιέβαλε με την ερευνητική του αγάπη. Αυτούς τους αφανείς ανέδειξε στο δικό του πάνθεο.\nΖήλεψα όπως λίγες φορές στη ζωή μου. Και ζήλεψα ακόμα περισσότερο όταν άρχισα να ψάχνω και να ανακαλύπτω τις πτυχές της πλουσιότατης ζωής του συναδέλφου μου: Ξεκίνησε το 1922 από το Μπρούκλιν, και δούλεψε από πιτσιρικάς στα ναυπηγεία για να βγάλει το σχολείο και να σπουδάσει. Αυτό δεν το ξέχασε ποτέ. Ο άνθρωπος ποτέ δεν έγινε μονάδα για τον Ζιν, ποτέ μια αμελητέα ποσότητα. Ο άνθρωπος και η αξιοπρέπειά του ως θεμελιώδες δικαίωμα ήταν η στοχοπροσήλωσή του και το έργο της ζωής του από όλα τα μετερίζια που διάλεξε: Δίδασκε ιστορία (πράξη που όπως ξέρουμε μπορεί να καταστεί πολύ ενοχλητική για την εξουσία και πολύ διαφωτιστική για τους πολίτες), ήταν μπροστάρης στο κίνημα για τα δικαιώματα των μαύρων, διαδήλωνε για το σταμάτημα του πολέμου στο Βιετνάμ, έγραφε συνεχώς βιβλία, άρθρα, έκανε διαλέξεις, ταξίδευε ακαταπόνητα.\nΟ Ζιν πέθανε ανώδυνα, ανεπαίσχυντα και ειρηνικά όπως του άξιζε: Έπαθε έμφραγμα στα 86 του χρόνια κολυμπώντας σε πισίνα στη Σάντα Μόνικα όπου είχε πάει για μια διάλεξη ακόμα. Λίγο πριν κλείσει τα μάτια του, τον Μάιο του 2009, ήρθε στην Ελλάδα με την ευκαιρία της αργοπορημένης μετάφρασης του κλασσικού του έργου (το οποίο στην πρώτη δεκαετία της έκδοσης του πούλησε απίστευτα, προτάθηκε για μεγάλα αμερικάνικά βραβεία και τον έκανε γνωστό σε όλο τον κόσμο). Πάλι ήμουν άτυχη- δεν μπόρεσα να τον δω στο Γαλλικό Ινστιτούτο. Όσοι τον είδαν όμως έχουν να λένε για τη γλύκα, τη ζωντάνια, τη σοφία και το φως που εξέπεμπε ο άνθρωπος αυτός. Εγώ είδα για δεύτερη φορά το θεατρικό του έργο «ο Μαρξ στο Σόχο» για να παρηγορηθώ –γιατί ξέχασα να σας πω: ο Ζιν έγραψε και θέατρο και μάλιστα πολύ καλά αν σκεφτεί κανείς ότι παρακολουθήσαμε όλοι έναν άνθρωπο να μονολογεί για μιάμισι ώρα. Δύσκολο πράμα ο μονόλογος...\nΣήμερα κρατάω στα χέρια μου την αυτοβιογραφία του Ζιν που μεταφράστηκε μόλις στα ελληνικά, με πρόλογο γραμμένο τη στιγμή της πτώσης των δίδυμων πύργων. Ο γλυκύτατος κύριος Ζιν μας ανοίγει την πόρτα να ρίξουμε μια ματιά σε μια αξιομνημόνευτη ζωή- μια ζωή με ταξική συνείδηση. Όταν το έκλεισα –πριν 2 ώρες- χαμογελούσα. Και είχα αποφασίσει να μην ξεχάσω ποτέ αυτά που μου εξομολογήθηκε ο συνάδελφος: «Αυτό που έμαθα ήταν ότι οι μικρές πράξεις αντίστασης στην εξουσία, αν χαρακτηρίζονται από σταθερότητα και επιμονή, μπορούν να οδηγήσουν σε μεγάλα κοινωνικά κινήματα. Ότι συνηθισμένοι άνθρωποι είναι ικανοί για πράξεις ασυνήθιστου θάρρους. Ότι μπορεί να έρθει η ώρα που οι κατέχοντες την εξουσία και όλο αυτοπεποίθηση λένε ΟΧΙ στην αλλαγή, θα καταπιούν τη γλώσσα τους!»\nΤ΄ακούσατε αυτό κύριε Καντάφι;\nΕρωτικό αδιέξοδο, δια χειρός Μουρακάμι\nτου Γιάννη Βαλτή\nΛες και μπορείς να αλλάξεις τα αισθήματα.\nΠαλιές εικόνες αγάπης ξορκίζουν το φόβο.\nΑναζητάς τον έρωτα.\nΤο ψυλλιάζεσαι ότι «δεν παίζει». Αλλά εσύ, εκεί.\nΘέλεις να βγάλεις τα σωθικά σου.\nΝα τα τσαλαπατήσεις μαζί με κάποιον που δεν είσαι καν σίγουρος ότι υπάρχει.\nΠοιος θα με φροντίζει άμα γεράσω;\nΔεν νιώθεις το χέρι που σου ακουμπάει την πλάτη με συμπάθεια.\nΠρολαβαίνω να ερωτευτώ ακόμα μια φορά;\nΤο ερωτικό αδιέξοδο, τρυφερά και ώριμα δοσμένο από τον Μουρακάμι. Εκλείπουν οι αλληλοκατηγορίες, οι ενοχές είναι ζυγισμένες, ο συμβιβασμός θέλει χρόνο.\nΠρέπει να πάψω να κοιτάω ικετευτικά την αφετηρία. Να δω τον τερματισμό.\nΜακάρι μια μέρα να αποδεχτώ τα πράγματα.\nΤο φεγγάρι πάει δυτικά\nο ίσκιος των λουλουδιών\nO Γιάννης Βαλτής είναι φωτογράφος, σκηνοθέτης και υπεύθυνος δημιουργικού της ambigram στη Θεσσαλονίκη.\n«Τεχνάσματα του έρωτα και άλλες ιστορίες», Μαρκήσιος ντε Σαντ (Μελάνι)\nΟ Μαρκήσιος ντε Σαντ είναι σίγουρα ένα αμφιλεγόμενο πρόσωπο. Η ζωή του χαρακτηρίστηκε από έναν έντονα έκλυτο ερωτισμό ο οποίος τον οδήγησε συχνά στη φυλακή. Γεννήθηκε το 1740 στην Προβηγκία. Γόνος μιας παλιάς αριστοκρατικής οικογένειας, ακολουθεί την παράδοση και μπαίνει σε μία στρατιωτική σχολή που δέχεται μόνο ευγενείς, με σκοπό να ακολουθήσει στρατιωτική καριέρα. Στον Επταετή πόλεμο με την Πρωσία διακρίνεται για την ανδρεία του, αλλά και για τις ερωτικές του ασυδοσίες. Αποτάσσεται από το στρατό το 1763 και αρχίζει να συναναστρέφεται πόρνες και χορεύτριες του καμπαρέ. Την ίδια χρονιά φυλακίζεται για πρώτη φορά. Από τότε και μέχρι το θάνατό του μπαινοβγαίνει στις φυλακές και τα ψυχιατρεία. Από τα 74 χρόνια της ζωής του ο ντε Σαντ περνάει συνολικά 30 χρόνια έγκλειστος. Στις φυλακές ασχολείται με τη συγγραφή διηγημάτων, θεατρικών έργων και μυθιστορημάτων.\nΤο συγγραφικό του έργο είναι πλούσιο και ιδιαίτερα αξιόλογο, άγνωστο όμως στο ευρύ κοινό μέχρι σχετικά πρόσφατα. Στο έργο του ανακαλύπτουμε έναν αντισυμβατικό συγγραφέα που μάχεται την καθεστηκυία τάξη των πραγμάτων και έναν φανατικό αντιθεϊστή. Υπερασπίζεται το δικαίωμα των γυναικών στον έρωτα και στη σεξουαλική απόλαυση, πράγμα καθαρά επαναστατικό για την εποχή του. (Μη ξεχνάμε ότι όλες οι συντηρητικές κοινωνίες σε όλους τους τόπους και χρόνους, πολεμούν την ελεύθερη έκφραση του έρωτα, γιατί από τη φύση του ο έρωτας είναι επαναστατικός και δεν μπαίνει σε καλούπια).\nΣτα εννέα από τα δέκα διηγήματα του βιβλίου έχουμε να κάνουμε με ερωτικές (όχι πορνογραφικές) ιστορίες όπου η γυναικεία επιθυμία της σαρκικής ηδονής κυριαρχεί και συχνά ταυτίζεται με μία επαναστατική στάση απέναντι στην υποκρισία και το συντηρητισμό της ανδροκρατούμενης κοινωνίας που θέλει τη γυναίκα υποταγμένο και άβουλο σκεύος ηδονής. Η γλώσσα του ντε Σαντ είναι εκλεπτυσμένη και απολαυστική και δεν λείπει το λεπτό χιούμορ. Η μετάφραση, της Έφης Κορομηλά, είναι εξαιρετική και αναδεικνύει τη φινέτσα της γλώσσας του πρωτότυπου.\nΤο δέκατο διήγημα με τίτλο «Διάλογος ιερέα και ετοιμοθάνατου» κινείται σε εντελώς άλλο κλίμα. Έχουμε εδώ να κάνουμε με έναν ιερέα που επισκέπτεται έναν μελλοθάνατο στη φυλακή για να τον μεταλάβει πριν την εκτέλεσή του. Ο διάλογος που αναπτύσσεται, ανάμεσα στους δύο, είναι πραγματικά απολαυστικός. Εδώ ο ντε Σαντ βρίσκει την ευκαιρία να ξεδιπλώσει τον έντονο αθεϊσμό του, οπλίζοντας όμως ταυτόχρονα και την άλλη πλευρά (τον ιερέα) με πολύ ισχυρά επιχειρήματα. Ένα εξαιρετικό exercice de style με πολύ λεπτό χιούμορ.\nΌσοι από εσάς δεν έχετε διαβάσει ντε Σαντ, συνιστώ ανεπιφύλακτα να διαβάσετε τη συλλογή αυτή των διηγημάτων του. Είμαι βέβαιος ότι δεν θα το μετανιώσετε.\nΥ.Γ. Το τελευταίο διήγημα αυτό κυκλοφορεί και αυτοτελές από τις εκδόσεις Άγρα με τον τίτλο «Διάλογος ανάμεσα σε έναν ιερωμένο και έναν ετοιμοθάνατο».\n«Απολύομαι και τρελαίνομαι», Χ. Κάσδαγλης (Καστανιώτης)\nΔεν μπορώ να κρύψω την αντιπάθεια μου για την 182 σειρά του ελληνικού στρατού. Ναι, μιλάω για εκείνους τους νεαρούς άνδρες που ορκίστηκαν φαντάροι την άνοιξη του 1986. Αλλά για να είμαι πιο δίκαιος, θα περιορίσω τη μομφή μου στην 182 σειρά του ένδοξου ελληνικού Πυροβολικού. Διότι αυτή η καταραμένη σειρά με έτρεξε όσο καμία άλλη. Εγώ μπήκα με την 190. Οταν μαζί με τη μακριά ποντικίσια ουρά μου διασχίσαμε την πύλη του στρατοπέδου στην Κόρινθο, μάθαμε ότι πρώτα θα απολυθεί ολόκληρος ο ελληνικός στρατός και μετά εμείς. Εκείνες τις μέρες οι τύποι της 182 συμπλήρωναν 16 μήνες στο στράτευμα-τότε η θητεία είχε διάρκεια 21 μηνών. Οσοι έχετε υπηρετήσει μπορείτε να φανταστείτε όχι μόνο το συσχετισμό, αλλά και τον τρόπο με τον οποίο ένας τόσο παλιός, ένας συμπολεμιστής του Μεγάλου Αλεξάνδρου, βλέπει τον νέο με την καινούργια φόρμα και το ηλίθιο βλέμμα. Τον πατάει, όπως το γκάζι του αυτοκινήτου, για να τρέξει. Μη με ρωτήσετε τι έκανα εγώ. Εγώ δεν πάλιωσα ποτέ. Υπηρέτησα 12 μήνες ως «προστάτης οικογενείας» και άφησα τις σειρές μου μέσα για άλλους εννιά μήνες. Υποθέτω ότι και η σειρά μου έκανε τα ίδια και χειρότερα. Ομως εδώ δεν μας ενδιαφέρει τι έκανε η 190 σειρά. Δεν μας ενδιαφέρουν ούτε οι «θηριωδίες» της 182. Eτσι όπως ζουμάρουμε από ψηλά στο κέντρο νεοσυλλέκτων της Κορίνθου, έτσι όπως πέφτουμε με δύναμη στη φωτογράφιση ομάδας φαντάρων από τον «φωτό» και τους γιους του, ζουμάρουμε σε έναν τύπο με μύτη και μουστάκι. Είναι ο στρατιώτης Πυροβολικού Κάσδαγλης Χριστόφορος, ο νεοσύλλεκτος της 182 σειράς, ο Χρήστος Καστανάς που δεν υπήρξε ποτέ, ο συγγραφέας του Απολύομαι και Τρελαίνομαι!\nΚανένας δεν ξέρει πόσοι διάβασαν αυτό το βιβλίο. Το φανταρίστικο ημερολόγιο του Χριστόφορου δημοσιεύτηκε, κατά τη διάρκεια της θητείας του, στο περιοδικό Παρά Πέντε. Εκεί ο πυροβολητής μας έγραφε ως Χρήστος Καστανάς, υπηρετών στην πόλη Βρύση, δηλαδή στη Βέροια. Αμέσως μετά έγινε βιβλίο, χώθηκε σε τζάκετ, κάτω από στρώματα, μέσα σε σάκους, άλλαξε χέρια στο ΚΨΜ και κρύφτηκε στο βιβλίο εφόδου της σκοπιάς. Και όχι μόνο. Εγινε τραγούδι, άνοιξε τη φανταρίστικη στήλη στην Ελευθεροτυπία και, το κυριότερο, σύστησε έναν σπουδαίο γραφιά στο ελληνικό κοινό. Είναι προφανές ότι δεν μπορώ να κρίνω αντικειμενικά το βιβλίο, δηλαδή τη συρραφή μικρών περιστατικών που συνθέτουν μία ολόκληρη θητεία. Πρώτον επειδή θαυμάζω τη γραφή του Χριστόφορου και δεύτερον επειδή το διάβασα για πρώτη φορά στη σκοπιά, στην Πυροβολαρχία και στην καρότσα του Στάγιερ. Συνεπώς διαβάζοντας το στην καινούργια επανέκδοση ήρθαν κάποια δάκρυα να μπλέξουν με τα χαμόγελα.\nΤώρα εσείς θα αναρωτηθείτε για ποιο λόγο να το διαβάσετε. Εντάξει, αν είστε άνδρας άνω των 35 και έχετε υπηρετήσει στο στρατό ξηράς δεν χρειάζεται να σας εξηγήσω-είναι η θητεία σας εκεί μέσα. Ολοι οι υπόλοιποι, όμως, αξίζει να μάθετε πως ήταν ο ελληνικός στρατός την εποχή χωρίς κινητό τηλέφωνο. Μόνο αυτό φτάνει. Το κινητό τηλέφωνο και η μικρότερη θητεία αρκούν για να χωρίσουν δύο εντελώς διαφορετικούς κόσμους, κατά μία έννοια και δύο διαφορετικές χώρες. Τώρα ο φαντάρος πάει σκοπιά και βλέπει την κοπέλα του μέσω Skype. Τότε διάβαζε το ίδιο γράμμα επί μία εβδομάδα-αν είχε γράμμα. Το βιβλίο του Χριστόφορου περιγράφει τον στρατό μέσα από τις συναισθηματικές διακυμάνσεις του στρατιώτη. Εχει χιούμορ, πίκρα, σαρκασμό. Σήμερα υπάρχουν δεκάδες blogs που ενημερώνονται με βίντεο και κείμενο από smart phones. Τότε ήταν μόνο το νευρικό χέρι του πυροβολητή Καστανά βουτηγμένο στο συναίσθημα αλλά και στην αίσθηση της παρανομίας.\nΚαι κάτι ακόμα. Είναι ένα βιβλίο που γράφτηκε πριν από 25 χρόνια, αλλά το ύφος της γραφής του είναι, τεχνικά, γοητευτικά σύγχρονο. Ο Κάσδαγλης είναι από τους γραφιάδες που, αν μη τι άλλο, θέλεις να μιμηθείς, αλλά, γαμώ την τρέλα μου, πάντα θα είναι παλιότερος, πάντα θα είναι 182 σειρά.\nΑναρτήθηκε από EIRMAR στις 2:51 π.μ.


Α1 Μπάσκετ: Ο Παναθηναϊκός ανακοίνωσε τον Αθηναίου, μια ακόμη προσθήκη στο ρόστερ | Radio Gamma\nΑ1 Μπάσκετ: Ο Παναθηναϊκός ανακοίνωσε τον Αθηναίου, μια ακόμη προσθήκη στο ρόστερ\nSubmitted by Μίλτος Σπυρόπουλος on Tue, 13/08/2019 - 17:07\nΗ ΚΑΕ Παναθηναϊκός ανακοίνωσε την απόκτηση του Γιάννη Αθηναίου, ο οποίος υπέγραψε για ένα χρόνο στον πρωταθλητή Ελλάδας.\nΤο 2011 συμφώνησε να συνεχίσει την καριέρα του στον ΚΑΟΔ ως δανεικός από τον Πανιώνιο, ενώ το 2012 επέστρεψε στην ομάδα της Νέας Σμύρνης.\nΤο καλοκαίρι του 2013 ο Αθηναίου μετακινήθηκε στον Άρη όπου είχε 22 συμμετοχές στο πρωτάθλημα μετρώντας κατά μέσο όρο 13.4 πόντους, 2.4 ριμπάουντ και 3.3 ασίστ.\nΗ εξαιρετική του σεζόν με τους «κίτρινους» τον έφερε στο φινάλε της σεζόν 2013/2014 στην Αρμάνι Μιλάνο. Ακολούθησε η τουρκική Εσκισεχίρ, στην οποία αγωνίστηκε στο ξεκίνημα της σεζόν 2014/2015 πριν μετακινηθεί στην ΑΕΚ, όπου παρέμεινε ως το τέλος της σεζόν.\nΕπόμενος σταθμός της καριέρας του ήταν ο Ολυμπιακός, με τη φανέλα του οποίου αγωνίστηκε για δύο χρόνια και το 2016 κατάκτησε το πρωτάθλημα Ελλάδος. Το 2017 αγωνίστηκε στον Άρη, ενώ τη σεζόν 2018-19 στον ΠΑΟΚ και στη γαλλική Φος Προβάνς.\nΟ Αθηναίου είναι στέλεχος της Εθνικής Ανδρών, ενώ ήταν εκ των πρωταγωνιστών στα προκριματικά του Παγκοσμίου Κυπέλλου, έχοντας μέσο όρο ανά αγώνα 8,4 πόντους, 2,6 ασίστ και 1,6 ριμπάουντ.\nΣτις πρώτες δηλώσεις ως παίκτης του Παναθηναϊκού, ο Γιάννης Αθηναίου υπογράμμισε -μεταξύ άλλων- στην ιστοσελίδα της ΚΑΕ Παναθηναϊκός ότι είναι «πολύ χαρούμενος που αποτελώ μέλος της τεράστιας οικογένειας του Παναθηναϊκού».\nΑναφορικά με τους στόχους του, είπε: «Οι προσωπικοί μου στόχοι συμβαδίζουν με αυτούς της ομάδας, οι οποίοι είναι πάντοτε πολύ υψηλοί.\nΤόσο εγώ προσωπικά όσο και όλοι όσοι βρισκόμαστε στον Παναθηναϊκό είμαστε συνειδητοποιημένοι σχετικά με το επίπεδο και τις απαιτήσεις αυτής της ομάδας. Είμαστε υποχρεωμένοι να δίνουμε το 100% σε κάθε προπόνηση και σε κάθε αγώνα ώστε να κατακτήσουμε τίτλους».\nΚαι πρόσθεσε: «Θεωρώ πως είναι ιδιαίτερα υψηλό το επιπεδο. Η ομάδα ενισχύθηκε με παίκτες ποιοτικούς και ταυτόχρονα πολύ έμπειρους. Αποκτήθηκαν αθλητές με προσωπικότητα και ταλέντο και προστεθηκαν στους ηδη υπαρχοντες.\nΤο ζητούμενο είναι να δέσουμε ως σύνολο βάσει της φιλοσοφίας του κόουτς Πεδουλάκη, ο οποίος έχει την εμπειρία να το πετύχει το συντομότερο δυνατό».\nΠαναχαϊκή: Πρώτο φιλικό τον Σεπτέμβρη (7/9) με ΑΕ Καραϊσκάκης στην Άρτα\nΣυνεχίζεται με αμείωτη ένταση η προετοιμασία των ομάδων για το πρωτάθλημα της Σούπερ Λίγκας 2.Στο πλαίσιο αυτό, η Παναχαϊκή ανακοίνωσε χθες Τρίτη (20/8)\nΟι σημερινές ζωντανές τηλεοπτικές μεταδόσεις είναι οι παρακάτω:16:00 Eurosport 1 Γύρος της Δανίας Ποδηλασία


Αρκετά «πυκνή» και πλούσια είναι η ατζέντα της νέας εβδομάδας, καθώς υπάρχουν τόσο… θεσμικά όσο και εταιρικά νέα που ενδέχεται να τροφοδοτήσουν ως καταλύτες την εγχώρια χρηματιστηριακή αγορά.\nΣήμερα Δευτέρα συνεδριάζει το Eurogroup, όμως δεν θα πρέπει να περιμένουμε πολλά σ’ ό,τι αφορά τα θέματα ελληνικού ενδιαφέροντος. Θα ενημερωθούν οι υπουργοί για τα αποτελέσματα και το κλίμα κατά την πρόσφατη επίσκεψη των θεσμών στην Ελλάδα και κάποια άλλα επιμέρους ζητήματα.\nΣήμερα Δευτέρα επίσης – μετά τη λήξη της συνεδρίασης - θα γίνουν οι ανακοινώσεις αποτελεσμάτων κορυφαίων εταιρειών όπως οι Motor Oil, Eurobank και Autohellas.\nΣ’ ό,τι αφορά τη Motor Oil η αγορά αναμένει κέρδη ρεκόρ κερδοφορίας όλων των εποχών και συνολικό μέρισμα 1,3 ευρώ ανά μετοχή, που επίσης θα είναι το κορυφαίο όλων των εποχών, για έναν όμιλο με καλή παράδοση και κουλτούρα στη διανομή μερίσματος.\nΜέσα στην εβδομάδα επίσης αναμένεται να τελειώσει – επιτέλους – η ιστορία με την πώληση των Ιχθυοκαλλιεργειών, καθώς οι τράπεζες αναμένεται να υπογράψουν το προσύμφωνο με το fund Amerra Capital Management για την πώληση του Νηρέα και της Σελόντα.\nΑύριο Τρίτη θα έχουμε την ανακοίνωση αποτελεσμάτων της Fourlis, ενώ την Πέμπτη 15 Μαρτίου λήγει η προθεσμία για την υποβολή προσφορών για το 5% του ΟΤΕ με την Deutsche Telecom να διατηρεί το δικαίωμα α αποκτήσει το ποσοστό στην υψηλότερη τιμή που θα δοθεί.\nΤην Τετάρτη εκτός απροόπτου αναμένεται και η δημοπράτηση των 12μηνων εντόκων γραμματίων ύψους 625 εκατ. ευρώ από τον ΟΔΔΗΧ.\nΕπίσης την Πέμπτη η Aegean Airlines θα δημοσιεύσει τα αποτελέσματά της, που θα είναι τα καλύτερα λειτουργικά αποτελέσματα της 18χρονης ιστορίας της, ενώ θα ανακοινωθεί και το προτεινόμενο μέρισμα της χρήσης. Παράλληλα, έως το τέλος του Μάρτη, αναμένεται να ανακοινωθεί και η επιλογή του φορέα που θα αναλάβει το κολοσσιαίο έργο για τα νέα αεροπλάνα της επιχείρησης…\nΤην προσεχή Παρασκευή λήγουν παράγωγα επί μετοχών και δεικτών για το μήνα Μάρτιο σε Ελλάδα και εξωτερικό. Επίσης την Παρασκευή θα γίνει η αναδιάρθρωση του δείκτη FTSE με ελληνικό ενδιαφέρον καθώς θα περιληφθούν οι μετοχές των Μυτιληναίος (FTSE All-World Index και Emerging Europe mid-cap index ), Σαράντης και Viohalco (Emerging Europe Small-cap index).\nΤέλος, από σήμερα Δευτέρα 12 Μαρτίου οι αγορές στις ΗΠΑ θα ανοίγουν στις 15:30 και θα κλείνουν στις 22:00 λόγω αλλαγής στην θερινή ώρα.


Χάσικος: Καλύτεροι οι οιωνοί με εκλογή Ακιντζί\n20 Σεπτεμβρίου 2015 - 11:02\nΤελευταία Ενημέρωση: 07 Φεβρουαρίου 2021 - 06:23\nΤελέσθηκε το πρωί στη Λευκωσία, το ετήσιο μνημόσυνο των ηρώων της ΕΟΚΑ 1955-59 Στέλιου Μαυρομμάτη, Μιχαήλ Κουτσόφτα και Ανδρέα Παναγίδη.\nΕπιμνημόσυνο λόγο εκφώνησε ο υπουργός Εσωτερικών Σωκράτης Χάσικος, ο οποίος ανέφερε ότι η μεγαλύτερη τιμή στους ανθρώπους που έδωσαν τη ζωή τους για την ελευθερία, είναι η αξιοποίηση της θυσίας τους με έργα, με ένα σκοπό, την απαλλαγή από την κατοχή.\n"Οι οιωνοί", τόνισε, "είναι καλύτεροι από την ημέρα της εκλογής Ακιντζί" και ευχήθηκε η Τουρκία, η οποία κρατά στο χέρι της το κλειδί της λύσης του Κυπριακού, να υιοθετήσει μια πιο συγκαταβατική στάση που θα επιτρέπει την επίτευξη δίκαιης, λειτουργικής και βιώσιμης λύσης.\n"Η ελληνοκυπριακή πλευρά", τόνισε ο κ. Χάσικος, "διαχρονικά καταβάλλει ειλικρινείς προσπάθειες, προκειμένου να εξευρεθεί λύση, που θα σέβεται τα δικαιώματα και θα υπηρετεί όλους τους πολίτες και τις κοινότητες που συνθέτουν τον λαό της Κυπριακής Δημοκρατίας".\nΣύνταξη: Νίκος Σχίζας\nΑΚΕΛ: Κακόγουστο αστείο οι νέες εξαγγελίες του Προέδρου Αναστασιάδη\nΠαπαδόπουλος: Η δήλωση του ΠτΔ για το νέο μοντέλο της οικονομίας, θα έπρεπε να ξεκινά με απολογίες\n17 Μαΐου - 14:56


Ντόρυ, απλά αξιαγάπητη! Άψογη στην συμπεριφορά της, φρόνιμη και φιλική με όλους. Μια πραγματική κυρία. Παρόλα αυτά έμεινε μέχρι να ενηλικιωθεί στα αζήτητα στέγης αδεσπότων... Μέχρι που ανέλπιστα η τύχη της άλλαξε και την διάλεξε μια φανταστική οικογένεια. Η Ντόρυ πλέον ζει στην εξοχή, φροντισμένη και αγαπημένη, και απολαμβάνει μεγάλες βόλτες και παιχνίδια. Και εύχεται να έχουν την ίδια καλή τύχη όλα τα αδεσποτάκια\nΝτόρυ, απλά αξιαγάπητη! Άψογη στην συμπεριφορά της, φρόνιμη και φιλική με όλους. Μια πραγματική κυρία. Παρόλα αυτά έμεινε μέχρι να ενηλικιωθεί στα αζήτητα στέγης αδεσπότων... Μέχρι που ανέλπιστα η τύχη της άλλαξε και την διάλεξε μια φανταστική οικογένεια. Η Ντόρυ πλέον ζει στην εξοχή, φροντισμένη και αγαπημένη, και απολαμβάνει μεγάλες βόλτες και παιχνίδια. Και εύχεται να έχουν την ίδια καλή τύχη όλα τα αδεσποτάκιαΝτόρυ, απλά αξιαγάπητη! Άψογη στην συμπεριφορά της, φρόνιμη και φιλική με όλους. Μια πραγματική κυρία. Παρόλα αυτά έμεινε μέχρι να ενηλικιωθεί στα αζήτητα στέγης αδεσπότων... Μέχρι που ανέλπιστα η τύχη της άλλαξε και την διάλεξε μια φανταστική οικογένεια. Η Ντόρυ πλέον ζει στην εξοχή, φροντισμένη και αγαπημένη, και απολαμβάνει μεγάλες βόλτες και παιχνίδια. Και εύχεται να έχουν την ίδια καλή τύχη όλα τα αδεσποτάκιαΝτόρυ, απλά αξιαγάπητη! Άψογη στην συμπεριφορά της, φρόνιμη και φιλική με όλους. Μια πραγματική κυρία. Παρόλα αυτά έμεινε μέχρι να ενηλικιωθεί στα αζήτητα στέγης αδεσπότων... Μέχρι που ανέλπιστα η τύχη της άλλαξε και την διάλεξε μια φανταστική οικογένεια. Η Ντόρυ πλέον ζει στην εξοχή, φροντισμένη και αγαπημένη, και απολαμβάνει μεγάλες βόλτες και παιχνίδια. Και εύχεται να έχουν την ίδια καλή τύχη όλα τα αδεσποτάκια\nΝτόρυ, απλά αξιαγάπητη! Άψογη στην συμπεριφορά της, φρόνιμη και φιλική με όλους. Μια πραγματική κυρία. Παρόλα αυτά έμεινε μέχρι να ενηλικιωθεί στα αζήτητα στέγης αδεσπότων... Μέχρι που ανέλπιστα η τύχη της άλλαξε και την διάλεξε μια φανταστική οικογένεια. Η Ντόρυ πλέον ζει στην εξοχή, φροντισμένη και αγαπημένη, και απολαμβάνει μεγάλες βόλτες και παιχνίδια. Και εύχεται να έχουν την ίδια καλή τύχη όλα τα αδεσποτάκιαΝτόρυ, απλά αξιαγάπητη! Άψογη στην συμπεριφορά της, φρόνιμη και φιλική με όλους. Μια πραγματική κυρία. Παρόλα αυτά έμεινε μέχρι να ενηλικιωθεί στα αζήτητα στέγης αδεσπότων... Μέχρι που ανέλπιστα η τύχη της άλλαξε και την διάλεξε μια φανταστική οικογένεια. Η Ντόρυ πλέον ζει στην εξοχή, φροντισμένη και αγαπημένη, και απολαμβάνει μεγάλες βόλτες και παιχνίδια. Και εύχεται να έχουν την ίδια καλή τύχη όλα τα αδεσποτάκια\nΗλίας... Ένα πραγματικά αγαπημένο ζωάκι!\nΠραγματικά μοναδικός ο Ντάνιελ\nΔεν αμελούμε τη σωστή και συχνή αποπαρασίτωση του ζώου μας για να είναι υγιές.\nΠοτέ δε δίνουμε γλυκά στον σκύλο και στη γάτα μας. Προσοχή, στη μαύρη σοκολάτα, μπορεί να προκαλέσει δηλητηρίαση.\nΤα στειρωμένα γατιά και κυρίως τα αρσενικά πρέπει να τρώνε ειδική τροφή.\n© Copyright 2011 Vet&Pet All rights reseverd.\nWeb Site developed by Web-1


Με Βίσλα Κρακοβίας – apoel.net\nΑρχική/ΕΙΔΗΣΕΙΣ/Με Βίσλα Κρακοβίας\nΜε Βίσλα Κρακοβίας\nΤίποτα δεν έρχεται εύκολα από εδώ και μπρος και μέσα σε αυτά τα πλαίσια μας έλαχε η Βίσλα Κρακοβίας. Η κλήρωση δεν μας έκλεισε το μάτι αφού η πρωταθλήτρια Πολωνίας θεωρείται από τις πιο δύσκολες ομάδες κάτι που επιβεβαιώνει και το scouting report του Έρακ. Ο πρώτος αγώνας θα γίνει στην έδρα των Πολωνών και ο επαναληπτικός στο ΓΣΠ, γεγονός που θεωρείται σημαντικό αν θεωρήσουμε ότι η πρόκριση θα κριθεί και στους δυο αγώνες.\nΌπως είναι γνωστό Βίσλα απέκλεισε στο δεύτερο προκριματικό τη Σκόντο Λετονίας ενώ στον τρίτο προκριματικό απέκλεισε την Λίτεξ Λόβετς με δυο μάλιστα νίκες (1-2 και 3-1). Το Πολωνικό πρωτάθλημα μόλις έχει αρχίσει οπότε δεν έχουν πολλά παιχνίδια πάνω τους αφού έχουν διανύσει μόλις την 1η αγωνιστική όπου εξήλθαν ισόπαλοι 1-1 με την Βίντζεν.H Βίσλα αντιμετωπίζει αύριο για τη 2η αγωνιστική του πρωταθλήματος την Πολώνια Βαρσοβίας εκτός έδρας και ήδη καταβάλλονται προσπάθειες για είναι παρών ο Έρακ.\nΦάσεις και γκολ από το Βίσλα vs Λίτεξ 3-1Ποια είναι η ΒίσλαΈτος ίδρυσης: 1906 Χρώματα: Μπλε και κόκκινοΣτάδιο: Miejski (33,268) Προπονητής: Ρόμπερτ Μάασκαντ (Ολλανδία) Τίτλοι: 14 πρωταθλήματα (1927, 1928, 1949, 1950, 1951, 1978, 1999, 2001, 2003, 2004, 2005, 2008, 2009, 2011),4 κύπελλα (1926, 1967, 2002, 2003), Η Βίσλα θεωρείται η πιο πετυχημένη ομάδα της Πολωνίας καθώς έχει τις περισσότερες κατακτήσεις πρωταθλημάτων την τελευταία εικοσαετία. Την περσινή χρονιά αναδείχτηκε πρωταθλήτρια με σχετική ευκολία αφού τερμάτισε πρώτη με 7 βαθμούς διαφορά από τη δεύτερη Σλασκ.\nΑπό την ομάδα της Κρακοβίας πέρασαν οι πρώην δικοί μας Κοσόφσκι και Παουλίστα ενώ η μοναδική φορά που βρέθηκαν αντιμέτωποι με κυπριακή ομάδα ήταν το 2003 για τον ίδιο θεσμό όταν συνέτριψαν την ομόνοια με 5-2 στην Πολωνία και στον επαναληπτικό αρκέστηκαν στο 2-2.\nΤο ρόστερΨώνια από τη Σερβία του δικού μας και πιο συγκεκριμένα από την πρωταθλήτρια Παρτιζάν έκανε το καλοκαίρι η Βίσλα σε μια προσπάθεια να κάνει την υπέρβαση. Στην ομάδα ήρθε ο επιθετικός Ίβιτσα Ίλιεβ που έκανε εντυπωσιακή χρονιά με την Παρτιζάν. Στο ρόστερ του εντάχθηκε από την Παρτιζάν και ο κεντρικός αμυντικός Μάρκο Γιοβάνοβιτς. Σημαντική προσθήκη για τους Πολωνούς ήταν και αυτή του Ολλανδού αμυντικού Λαμεϊ ο οποίος πέρσι είχε μια τυπική περισσότερο παρουσία στη Λέστερ (4 συμμετοχές).\nΟ επιθετικός τους Iliev\nO Ολλανδός προπονητής τους Maaskant


ΨΧ 2018: Όλα όσα θα ακούσουμε στο φεστιβάλ νέας ελληνικής ψυχεδελικής μουσικής | Reader.gr\nΨΧ 2018: Όλα όσα θα ακούσουμε στο φεστιβάλ νέας ελληνικής ψυχεδελικής μουσικής\nΠαρ, 14/09/2018 - 14:09\nΑπό τις 14 έως και τις 15 Σεπτεμβρίου στο Ρομάντσο.\nΤο πέμπτο κατά σειρά φεστιβάλ ΨΧ επιστρέφει και αυτήν τη χρονιά στο Ρομάντσο ανανεωμένο, αλλά στοχευόντας όπως πάντα στην προώθηση και διάδοση ενός νέου ήχου με ψυχεδελικές αναφορές. Πιο συγκεκριμένα, εμφανίζεται πάντα στην έναρξη της σεζόν ως διήμερο αφιέρωμα στη νέα ελληνική ψυχεδελική μουσική. Φέτος, κάθε μέρα φιλοξενεί από 4 καλλιτέχνες, έκαστος στην δική του κατηγορία:\nΜε τρεις δίσκους, έντονη ευρωπαϊκή δραστηριότητα, εκατοντάδες live σε όλη την Ελλάδα και έχοντας μοιραστεί τη σκηνή με μερικά από τα πιο σημαντικά συγκροτήματα της παγκόσμιας ροκ σκηνής, οι Noise Figures είναι μια από τις πιο δραστήριες ελληνικές μπάντες, τόσο δισκογραφικά όσο και συναυλιακά. Το δίδυμο του Γιώργου Νίκα (φωνητικά, τύμπανα) και του Στάμου Μπάμπαρη (κιθάρα, φωνητικά) ξεκίνησε την ενεργό δράση του στην Αθήνα το 2012. Το πρώτο τους άλμπουμ“The Noise Figures” κυκλοφόρησε το Νοέμβριο του 2013 από την Inner Ear, ενώ το Σεπτέμβρη του 2015 κυκλοφόρησε το δεύτερό τους άλμπουμ “Aphelion”. Στα τέλη του 2017 μπαίνουν στο στούντιο για ακόμα μια φορά με τον παραγωγό του Aphelion, Άλεξ Μπόλπαση, για να ηχογραφήσουν την τρίτη τους ολοκληρωμένη δισκογραφική δουλειά με τίτλο “Telepath”, ένα στιχουργικά θεματικό άλμπουμ που διασταυρώνει όλα τα μουσικά μονοπάτια που η μπάντα έχει διανύσει, από τα heavy blues μέχρι το psych garage σε έναν fuzz ίλιγγο.\nOι CHICKN είναι μία rock μπάντα που δημιουργήθηκε στην Αθήνα τα Χριστούγεννα του 2012. Ο αυτοσχεδιασμός είναι ο βασικότερος πυλώνας της μουσικής τους, καθώς και η ροπή τους να αγκαλιάζουν το απρόσμενο. Έχουν αναπτύξει έναν ευρύ κύκλο καλλιτεχνών με τους οποίους συμπράττουν, και σαν αποτέλεσμα, το line up τους καθορίζεται από τις εκφραστικές τους ανάγκες και μεταβάλλεται διαρκώς. Το ομώνυμο ντεμπούτο τους κυκλοφόρησε το φθινόπωρο του 2016 και έλαβε διθυραμβικές κριτικές στην Ελλάδα και το εξωτερικό, ενώ η πρώτη κοπή βινυλίων εξαντλήθηκε μόλις ένα μήνα μετά την κυκλοφορία του album. Η live παρουσίαση του album με 14 μουσικούς επί σκηνής, τους καθιέρωσε ως μία από τις πιο εκρηκτικές μπάντες της ελληνικής μουσικής σκηνής. Τα live τους είναι απρόβλεπτα καθώς ανάμεσα στις υπόλοιπες συνήθειές τους, δεν τηρούν την playlist τους και παραλλάσσουν διαρκώς τις εκδοχές των τραγουδιών τους. Το δεύτερο LP τους, “WOWSERS!”, κυκλοφόρησε τον Μάιο του 2018 από την Inner Ear.\nΟι Electric Feat είναι ένα psychedelic/hard rock συγκρότημα από την Αθήνα και αποτελούνται από τους: Διονύση Νάνο, Madam Manthos, Κώστα Στεργίου και Prins Obi. Αυτή την περίοδο ετοιμάζουν το ντεμπούτο άλμπουμ τους.\nOι HEX είναι ένα τριμελές κουαρτέτο από την Αθήνα. Δημιουργήθηκαν το 2014 και μετά από προσθήκες και πτήσεις εξωτερικού, πήραν τη σημερινή τους μορφή πριν 2 χρόνια. Κάνουν μπανάλ γλυκόπικρη γκαράζ ποπ με άτσαλες ενέσεις πανκ ψυχεδέλειας. Το καλοκαίρι του 2017 κυκλοφόρησαν ψηφιακά το πρώτο τους EP, ενώ το φθινόπωρο του 2018 θα κυκλοφορήσει το πρώτο ολοκληρωμένο άλμπουμ τους.\nΈνας από τους κορυφαίους εκπροσώπους των πειραματικών dub electronics kai βασικό μέλος της ομάδας της Bokeh Versions, ο Δημήτρης Παπαδάτος είναι συνθέτης, μουσικός και sound artist με έδρα την Αθήνα. Το project του, Jay Glass Dubs, είναι μια άσκηση ύφους σε μια εναλλακτική ιστορική προσέγγιση της dub, απογυμνωμένη στη βασική φόρμα που αποτελείται από ντραμς/μπάσο/φωνητικά/effects. Έχει παρουσιάσει τη δουλειά του σε διάφορους διεθνείς θεσμούς και φεστιβάλ, από την documenta14, την Transmediale, την Μπιενάλε της Αθήνας, τη Στέγη Ιδρύματος Ωνάση και το Fasma Festival, μέχρι το Φεστιβάλ Αθηνών και Επιδαύρου, το Fraternity Of Sound Festival το Bilbao BBK Festival και το Εθνικό Θέατρο. Η μουσική του έχει παρουσιαστεί σε διάφορα ραδιοφωνικά προγράμματα, όπως το Late Junction στο BBC Radio 3, το NTS Radio, το WFMU, το Rinse France, το Resonance FM, το Independent Music Podcast, το Dublab και το Tiny Mix Tapes, μεταξύ άλλων. Από το 2017 είναι resident selector στο Noods Radio του Bristol και στο LYL Radio σε Λυόν και Παρίσι. Στις μελλοντικές εμφανίσεις του μεταξύ άλλων συμπεριλαμβάνονται το Atonal Festival στο Βερολίνο και το Meaksuma Festival στο Βέλγιο\nΞεκίνησαν τη μέρα που άναψε η φλόγα στο ΟΑΚΑ. Από τότε ζουν δυο παράλληλες ζωές, η μια από τις οποίες τους επιτρέπει να τσαλαβουτούν ακόμα σε μετεφηβικές ονειρώξεις μουσικού υπερ-ηρωισμού, αδιαφορώντας για τον κίνδυνο της mid-thirty αυτογελοιοποίησης. Περισσότερο γεροπρόβατα παρά γερόλυκοι της ροκ, ήταν 2, κάποτε έγιναν 7, έπειτα 4 και το 2018 τους βρίσκει τριάδα, με τον Κωνσταντίνο των Space Blanket, στο ρόλο του Αγίου Πνεύματος.\nΟ Νικόλας Δερβίσης είναι παραγωγός και συνθέτης τραγουδιών από την Αθήνα, που ζει και εργάζεται στο Λονδίνο. Με τη μουσική του προσπαθεί να δημιουργήσει ένα περιβάλλον όπου η παγκόσμια ποπ κουλτούρα και οι ανατολίτικες μεσογειακές επιρροές, συνυπάρχουν. Έχει χαρακτηριστεί ως «μουσικός χαμαιλέοντας», καθώς οι πολύχρωμες ηλεκτρονικές παραγωγές του ανακατεύονται με μοτίβα της νταρμπούκας (αραβικό τουμπελέκι που χρησιμοποιείται στη μουσική των Βαλκανίων και της Μέσης Ανατολής) δημιουργώντας αιωρούμενες μελωδίες συνοδευόμενες από ερωτικά φωνητικά. Ξεκίνησε να δημιουργεί μουσική από το 2010 μέσω διαφόρων πρότζεκτ, ως Kid Flicks. Αυτή τη στιγμή ερμηνεύει μαζί με τη Δανάη Παλάκα, ντάμερ από την Αθήνα.\nΕυτυχώς βρήκαμε ο ένας τους άλλους δύο και ανάποδα επί τρία, και παίζουμε αυτά που μας αρέσουν αλλά δεν ακούγαμε ποτέ! Με αγάπη ÉTÉ!\nΠερισσότερα για το φεστιβάλ, βρίσκεις εδώ.\nTime Out: Το καλύτερο κοκτέιλ στον κόσμο για το 2019 σερβίρεται στην Αθήνα (pics)\nΤι αγαπάμε περισσότερο το καλοκαίρι στην πόλη (pics)\n06/08/2019 - 08:09


Πρωτοτυπήστε, διαλέγοντας την κρητική μαντινάδα που σας αρέσει και αύριο, ημέρα της Πρωτοχρονιάς, πείτε ή στείλτε την στα αγαπημένα σας πρόσωπα! Του Νέου Χρόνου ζήτησα όλοι οι καλοί μου φίλοι, να ‘ναι με το χαμόγελο συνέχεια στα χείλη! Καινούργιος χρόνος έφτασε χαρές να σας γεμίσει, και να σας τρέξουν τα καλά σαν το νερό απ' τη βρύση!\nΧρόνε που πέμπεις σήμερα στη γη την πρώτη αχτίδα, κάθε σου μέρα μια γιορτή κάθε λεπτό σου ελπίδα!\nΉρθες καινούργιε χρόνε μας κι εύχομαι να μπορέσεις, δικούς και φίλους π’ αγαπώ να μην στεναχωρέσεις! Να σε θυμούνται οι γνωστοί\nαυτό είναι τ' ωραιότερο\nΝα ‘τανε κήπος η ζωή χαρές να τον φυτέψω, το Νέο Χρόνο σε γνωστούς και φίλους να τσι πέψω! Μια ευχή σας εύχομαι για τον καινούργιο χρόνο, την πόρτα σας να τη χτυπά η ευτυχία μόνο!\nΓια τη χρονιά που έρχεται ευχή χαράς θα κάνω, η μοίρα να σκορπά χαρές να περπατάτε πάνω!\nΤην πόρτα να ‘χετε ανοιχτή για τον καινούργιο χρόνο, να μπαινοβγαίνει η χαρά που ‘ναι γιατρός στον πόνο! Ό,τι στον κόσμο επιθυμείς και πλάθεις με το νου σου, να σου τα φέρει η χρονιά στην πόρτα του σπιτιού σου!\nγια τον καινούριο χρόνο, πάμπλουτοι να 'στε στη χαρά και πάμφτωχοι στον πόνο! Όσα χωρούνε στ’ όνειρο κι ό,τι ο νους σας βάνει, ο νέος χρόνος που ‘ρχεται χαρές να σας τις κάνει!\nΔε θέλω χρόνε άλλες χαρές εμένα να χαρίσεις, μονάχα αυτές που τώρα ζω να μην μου τις στερήσεις! Χαρές μεγάλες της ζωής, το χρόνο αυτό να ζήσεις, τόσες πολλές που να μπορείς και σ’ άλλους να χαρίσεις! "Χρόνια Πολλά" σας εύχομαι κι όλα καλά να πάνε, όλη η ζωή σας γιορτινή κι ευτυχισμένη να’ ναι! Θεέ μου και κάνε τις ευχές\nστην Κρήτη κάθε χρόνο, τόσες ευχές σας εύχομαι\nΕύχομαι για το χρόνο αυτό μόνο χαρές να ζήσεις, τόσες πολλές που να μπορείς και σ΄άλλους να χαρίσεις! Για την καινούργια τη χρονιά\nσας εύχομαι να βρείτε του παραδείσου τα κλειδιά,\nΠρωτοχρονιά, μα δεν μπορώ τέτοια χαρά να νιώσω,\nαν δεν σας στείλω μήνυμα τσ΄ ευχές μου να σας δώσω! Μέρες που λέγονται ευχές\nμέρες γλυκές, καλές, ζεστές και χρόνια ευτυχισμένα! Με την καινούργια τη χρονιά\nμόνο χαρές να ‘ρθούνε κι όλες οι δύσκολες στιγμές με μιας να ξεχαστούνε! Εύχομαι χρόνια σας πολλά, αγάπη και υγεία κι ο χρόνος τούτος να στεφθεί με κάθε επιτυχία! Καινούργιος χρόνος έφτασε με όνειρα κι ελπίδες,\nας είναι ο καλύτερος που μέχρι τώρα είδες! Άγιος Βασίλης θα γενώ, να ‘ρθω στ’ αρχοντικό σας, ν’ αφήσω την καρδούλα μου απάνω στο δεντρό σας! Ο Νέος Χρόνος που ‘ρχεται να ‘χει χαρές και γέλια, προπάντων για τσ΄ ανήμπορους και τα μικρά κοπέλια! Πάντα κοντά σου οι χαρές, μακριά σου κάθε πόνος και όπως έχεις φανταστεί να 'ναι ο καινούργιος χρόνος! Τις μέρες της Πρωτοχρονιάς χίλιες ευχές χαρίζω, σε φίλους που τους αγαπώ και τους υπολογίζω! Άγιος Βασίλης να 'μουνα\nολοχρονής του χρόνου, να μπόρουνα να μοίραζα το φάρμακο του πόνου!\nΟ Νέος Χρόνος να σκορπά χαρά στο σπιτικό σας, βάλσαμο να 'ναι στο κακό κι άγγελος στο πλευρό σας!\nθέλω να πιάσετε άμμο, απού δεν έχει μετρημό\nευχές να σας τις κάμω! Ο Νέος Χρόνος που 'φτασε χαρές πολλές να δώσει κι αν ήταν λίγες του παλιού να σας τις συμπληρώσει! Παραμονή Πρωτοχρονιάς από καρδιάς θα στείλω, ποδαρικό τη σκέψη μου σε ένα καλό μου φίλο! Ο Αϊ-Βασίλης τις χαρές που έχει και φυλάσσει, απόψε στο κατώφλι σας να 'ρθει και να μοιράσει!. Ο Νέος Χρόνος χουβαρντάς νά ‘ναι στο σπιτικό σου,\nνα φέρει αγάπη και χαρά κι ό,τι 'χεις στο μυαλό σου! Των αηδονιών παρήγγειλα στην πόρτα σας να ‘ρθουνε,\nπρωτοχρονιάτικες ευχές τσ’ ελπίδας να σας πούνε! Ο Άγιος Βασίλης εύχομαι να 'ρθει στ' αρχοντικό σας, ν' αφήσει δώρα και χαρές στο δέντρο το δικό σας! "Χρόνια Πολλά" από καρδιάς κι εμείς να ευχηθούμε, τον κόσμο μας καλύτερο κάποια στιγμή να δούμε! Πρωτοχρονιάτικες ευχές\nαγάπης κι ευτυχίας! ΕΠΙΜΕΛΕΙΑ:\nδάσκαλος9831 Δεκεμβρίου 2011 - 2:01 μ.μ.Ήρθες καινούργιε χρόνε μαςκι εύχομαι να μπορέσεις,δικούς και φίλους π’ αγαπώνα μη στεναχωρέσεις!Καλή χρονιά, Αντώνη και Πόπη, με υγεία και δημιουργικότητα! :))ΑπάντησηΔιαγραφήMarie31 Δεκεμβρίου 2011 - 2:49 μ.μ.Φίλοι μου σας εύχομαι Ευτυχισμένος ο νέος χρόνος 2012, με υγεία, αγάπη, φώτιση, συμπόνοια, πίστη, ειρήνη, χαρά!!! Να'μαστε όλοι καλά η μεγάλη όμορφη παρέα μας και του χρονου με υγεία!!! Καλή χρονιά σ'όλο τον κόσμο!!! ΧΡΟΝΙΑ ΠΟΛΛΑ!!!ΑπάντησηΔιαγραφήΕΥΣΤΑΘΙΑ31 Δεκεμβρίου 2011 - 3:16 μ.μ.ΓΕΙΑ ΣΟΥ ΚΡΗΤΗ ΜΕ ΤΙΣ ΟΜΟΡΦΕΣ ΜΑΝΤΙΝΑΔΕΣ.ΔΙΑΛΕΓΩ ΤΗΝ ΚΑΛΥΤΕΡΗ ΚΑΙ ΣΑΣ ΤΗΝ ΣΤΕΛΝΩ.ΞΗΜΕΡΩΜΑ ΠΡΩΤΟΧΡΟΝΙΑΣΘΕΛΩ ΝΑ ΠΙΑΣΕΤΕ ΑΜΜΟΑΠΟΥ ΔΕΝ ΕΧΕΙ ΜΕΤΡΗΜΟΕΥΧΕΣ ΝΑ ΣΑΣ ΤΙΣ ΚΑΜΩ.ΑπάντησηΔιαγραφήΑπαντήσειςΑνώνυμος1 Ιανουαρίου 2013 - 12:34 μ.μ.Λουνα μου Να ζησεις και να ευτιχισεις και την καινουρια Χρονια.ΔιαγραφήΑπάντησηΒανέσσα31 Δεκεμβρίου 2011 - 3:36 μ.μ.Καλή χρονιά με υγεία!!!!ΑπάντησηΔιαγραφήlampros lampinos31 Δεκεμβρίου 2011 - 3:45 μ.μ.Του Νέου Χρόνου ζήτησα όλοι οι καλοί μου φίλοι, νά ‘ναι με το χαμόγελο συνέχεια στα χείλη! Όπου πίπτει μαντινάδα... τα σχόλια περιτεύουν!!!Καλή χρονιά και ... χαμογελαστή!ΑπάντησηΔιαγραφήΠΑΥΛΟΣ ΝΤΑΙΚΟΒ2 Ιανουαρίου 2012 - 12:44 π.μ.Και εγω ευχομαι σε ολους χαρουμενη χρονια!!ΑπάντησηΔιαγραφήΠΑΙΔΙΚΑ ΧΑΜΟΓΕΛΑ8 Ιανουαρίου 2012 - 2:18 π.μ.Σας ευχαριστούμε πάρα πολύ όλους για τις πανέμορφες, ζεστές ευχές σας! Αλήθεια, τι όμορφα που περάσαμε μαζί σας όλη αυτήν την περίοδο! Πόσα μάθαμε, πόσα νιώσαμε! Ένα ταξίδι κάναμε στον όμορφο κόσμο των Χριστουγέννων! Γίναμε όλοι παιδιά και πήραμε τα δώρα μας, απ' τον Άγιο Βασίλη της αγάπης και της χαράς!Ευχόμαστε κάθε καλό στη ζωή σας, αγαπημένοι φίλοι και συνάδελφοι! Να έχετε πάντα έμπνευση, διάθεση και όρεξη, για να δημιουργείτε και να προσφέρετε σε μικρούς και μεγάλους!Πολλά φιλιά, Αντώνης-ΠόπηΑπάντησηΔιαγραφήΣοφία Κουτσιά8 Ιανουαρίου 2012 - 2:27 μ.μ.Χαχαχα!Ωραίες μαντινάδες!Έχε γειά Κρήτη!ΑπάντησηΔιαγραφήΦΡΕΙΔΕΡΙΚΗ ΠΑΠΑΝΙΚΟΛΑΟΥ9 Ιανουαρίου 2012 - 5:57 μ.μ.ΠΟ!ΠΟ!ΚΥΡΙΕ ΤΙ ΩΡΑΙΕΣ ΜΑΝΤΙΝΑΔΕΣ ΗΤΑΝ ΑΥΤΕΣ?ΜΟΥ ΑΡΕΣΑΝ ΠΑΡΑ ΜΑ ΠΑΡΑ ΠΟΛΥ ΚΑΙ ΕΙΧΑΝ ΠΛΑΚΑ!!!ΑπάντησηΔιαγραφήΠροσθήκη σχολίουΦόρτωση περισσότερων...\n"ΜΑΜΑ, ΥΠΑΡΧΕΙ Ο ΑΓΙΟΣ ΒΑΣΙΛΗΣ;"\nΠΩΣ ΝΑ ΔΙΔΑΞΟΥΜΕ ΣΤΑ ΠΑΙΔΙΑ ΜΑΣ ΤΟ ΠΡΑΓΜΑΤΙΚΟ ΝΟΗΜ...\nΟ ΠΑΡΑΜΥΘΑΣ: "Ο ΠΑΠΟΥΤΣΗΣ ΚΑΙ ΤΑ ΞΩΤΙΚΑ"\nΠΑΖΛ: ΠΡΩΤΟΧΡΟΝΙΑΤΙΚΑ ΔΩΡΑ\nΤΑ "ΜΥΣΤΙΚΑ" ΤΩΝ ΔΩΡΩΝ\nΤΑ ΓΛΥΚΑ ΤΩΝ ΧΡΙΣΤΟΥΓΕΝΝΩΝ ΚΑΙ ΟΙ ΚΙΝΔΥΝΟΙ ΓΙΑ ΤΗΝ...\nΧΑΡΟΥΜΕΝΑ ΧΡΙΣΤΟΥΓΕΝΝΑ & ΧΡΟΝΙΑ ΠΟΛΛΑ!!!\n"ΤΙ ΘΑ ΚΑΝΟΥΜΕ ΤΑ ΧΡΙΣΤΟΥΓΕΝΝΑ, ΜΑΜΑ;"\nΤΑΞΙΔΕΥΟΝΤΑΣ ΜΕ ΜΑΝΤΙΝΑΔΕΣ...\nΟ ΣΤΟΛΙΣΜΟΣ ΤΟΥ ΧΡΙΣΤΟΥΓΕΝΝΙΑΤΙΚΟΥ ΔΕΝΤΡΟΥ ΚΑΙ Η Ι...\nΠΑΖΛ: ΧΡΙΣΤΟΥΓΕΝΝΙΑΤΙΚΕΣ ΠΡΑΣΙΝΕΣ ΜΠΑΛΕΣ\nΓΡΑΜΜΑ ΕΝΟΣ ΠΑΙΔΙΟΥ ΣΤΟΝ ΠΑΤΕΡΑ ΤΟΥ...\nΤΟ ΠΑΙΔΙ ΜΟΥ ΔΕ ΛΕΕΙ ΤΟ "Ρ". ΠΟΤΕ ΠΡΕΠΕΙ ΝΑ ΑΝΗΣΥΧ...\nΣΤΕΙΛΤΕ ΜΙΑ ΜΑΝΤΙΝΑΔΑ…\n"Ο ΣΑΛΙΓΚΑΡΟΣ ΒΓΑΙΝΕΙ ΑΜΑΞΑΔΑ"\n"ΘΑ Σ' ΑΓΑΠΩ Ο,ΤΙ ΚΙ ΑΝ ΓΙΝΕΙ!"\nΒΟΗΘΗΜΑ ΜΑΘΗΜΑΤΟΣ ΓΛΩΣΣΑΣ Β' ΔΗΜΟΤΙΚΟΥ\nΠΑΙΔΙΚΕΣ ΕΜΜΟΝΕΣ: ΠΟΙΕΣ ΕΙΝΑΙ ΚΑΙ ΠΩΣ ΤΙΣ ΑΝΤΙΜΕΤΩ...\nΔΙΑΓΩΝΙΣΜΟΣ ΚΑΛΥΤΕΡΟΥ ΙΣΤΟΛΟΓΙΟΥ 2012-ΚΑΤΗΓΟΡΙΑ ΑΝ...\n"ΚΙ ΟΜΩΣ, ΗΤΑΝ ΑΠΛΑ ΑΝΘΡΩΠΟΣ"


Ανατίναξαν το αυτοκίνητο της κόρης του επιχειρηματία Πρ. Εμφιετζόγλου - Press Publica | Δημοσιογραφία για το δημόσιο συμφέρον\nΑρχική Pressroom Κοινωνία Ανατίναξαν το αυτοκίνητο της κόρης του επιχειρηματία Πρ. Εμφιετζόγλου\nΑνατίναξαν το αυτοκίνητο της κόρης του επιχειρηματία Πρ. Εμφιετζόγλου\nΒόμβα στο αυτοκίνητο της κόρης του επιχειρηματία Πρόδρομου Εμφιετζόγλου, Μελίνας, τοποθέτησαν τρεις άγνωστοι τα ξημερώματα της Τετάρτης. Από την έκρηξη καταστράφηκε ολοσχερώς το αυτοκίνητο.\nΗ αστυνομία δεν αποκλείει κανένα ενδεχόμενο, ακόμη και της τρομοκρατικής ενέργειας. Η έκρηξη έγινε σε περιοχή με ισχυρή αστυνομική παρουσία, καθώς σε κοντινή απόσταση βρίσκεται η κατοικία του πρώην πρωθυπουργού, Αντώνη Σαμαρά.\nΣτο σημείο κατέφτασαν αμέσως τόσο η Πυροσβεστική, όσο και η αστυνομία, η οποία ξεκίνησε αμέσως την έρευνα για τη διαλεύκανση της υπόθεσης.\nΗ Μελίνα Εμφιετζόφγλου θεωρούσε μέχρι τώρα ότι δεν απειλείται και κυκλοφορούσε χωρίς σωματοφύλακες.\nΠροηγούμενο άρθροΣτόλτενμπεργκ: Ενταξη των Σκοπίων στο ΝΑΤΟ μόνον εφόσον λυθεί το θέμα του ονόματος\nΕπόμενο άρθροΑκύρωση της κατασκευής κέντρου μεταναστών στη ΒΙΑΛ, ζητά ο Δήμος Χίου


Παραδοσιακό γλέντι από τον Λαογραφικό της ΓΕΑ: "Η Θράκη στο Αγρίνιο!" | AgrinioPress\nΑρχική/Πολιτισμός/Εκδηλώσεις/Παραδοσιακό γλέντι από τον Λαογραφικό της ΓΕΑ: «Η Θράκη στο Αγρίνιο!»\nΠαραδοσιακό γλέντι από τον Λαογραφικό της ΓΕΑ: «Η Θράκη στο Αγρίνιο!»\n03/12/2018 , 12:16\nΜεγάλο παραδοσιακό γλέντι πραγματοποιήθηκε την Κυριακή 2 Δεκεμβρίου 2018 από τον Λαογραφικό Όμιλο της Γυμναστικής Εταιρείας Αγρινίου (ΓΕΑ) με τη συμμετοχή μεγάλης Θρακιώτικης ορχήστρας.\nΑγρίνιο ΓΕΑ Λαογραφικός Όμιλος


Καρτεράδος - Sportcyclades.gr - Results from #120\nΣάββατο, 14 Δεκεμβρίου 2019 10:48\nΤρίτη, 10 Δεκεμβρίου 2019 13:17\nΔευτέρα, 02 Δεκεμβρίου 2019 12:17\nΣάββατο, 30 Νοεμβρίου 2019 10:20\nΠαρασκευή, 29 Νοεμβρίου 2019 11:04\nΟλοκλήρωσε το φιλανθρωπικό έργο με την ''Φλόγα'' ο Καρτεράδος\nΜε την παράδοση των χρημάτων που συγκεντρώθηκαν από τον αγώνα ΑΟ Καρτεράδου - ΑΟ Πάρου στον υπεύθυνο της ''Φλόγας'' ολοκλήρωσε το φιλανθρωπικό έργο στήριξης στον σύλλογο στήριξης παιδιών με νεοπλασματικη ασθένεια .\nΠαρασκευή, 29 Νοεμβρίου 2019 00:08\nΑΟ Μυκόνου - ΑΟ Καρτεράδος [Live Streaming]\nΠαρακολουθήστε σε ζωντανή μετάδοση από το Στάδιο της Μυκόνου, τον αγώνα της Α΄κατηγορίας της ΕΠΣ Κυκλάδων μεταξύ του ΑΟ Μυκόνου και του ΑΟ Καρτεράδου.\nΜε σκάφος στη Μύκονο ο Καρτεράδος μετά την άρνηση του ΑΟΜ για αναβολή\nΜε σκάφος της Ένωσης λεμβούχων Σαντορίνης θα μεταβεί στη Μύκονο ο ΑΟ Καρτεράδου για την προγραμματισμένη αναμέτρηση του Σαββάτου με αντίπαλο τον ΑΟ Μυκόνου.\nΤετάρτη, 27 Νοεμβρίου 2019 01:01\nΑΟ Καρτεράδου - ΑΟ Πάρου 0-4 [highlights]\nΔείτε τις καλύτερες στιγμές και τα γκολ από την αναμέτρηση της Α΄κατηγορίας, ΑΟ Καρτεράδου - ΑΟ Πάρου (0-4).\nΣάββατο, 23 Νοεμβρίου 2019 21:22\nΣημαντικό πέρασμα του ΑΟ Πάρου από τη Σαντορίνη [vid]\nΠολύ σημαντική νίκη που τον ανέβασε στην 3η θέση του βαθμολογικού πίνακα πέτυχε ο ΑΟ Πάρου στη Σαντορίνη, όπου επικράτησε με 0-4 του Καρτεράδου. Ο ι γηπεδούχοι επηρεασμένοι απ τις απουσίες δεν κατάφεραν να πραγματοποιήσουν καλή εμφάνιση σε αντίθεση με τον Α.Ο Πάρου που πραγματοποίησε ίσως την καλύτερη φετινή του εμφάνιση και πέρασε με το ευρύ 0-4 από το νησί του ηφαιστείου.


Ο διαγωνισμός εμπνέει δημιουργικά για την καλή χρήση παλαιών αντικειμένων - Διάφορα - 2021\nΤα μπολ τσαγιού της Jane Freund, τα οποία είναι φτιαγμένα από πηλό, βρέθηκαν πορσελάνη και θραύσματα από γυαλί, ήταν μία από τις συμμετοχές στο διαγωνισμό Reuse Inspiration. Φωτογραφία: Post-Gazette του Πίτσμπουργκ\nΩς εκτελεστικός διευθυντής της Construction Junction, μιας εταιρείας που προωθεί την επαναχρησιμοποίηση δομικών υλικών, ο Mike Gable αρέσει να εμπνέει τους ανθρώπους να ωθήσουν τα δημιουργικά τους όρια. Έτσι, ξεκίνησε έναν διαγωνισμό καλώντας τους ντόπιους να δείξουν πόσο δημιουργικοί μπορούν να αποκτήσουν με απορριπτόμενο υλικό.\nΟ Διαγωνισμός Reuse Inspiration του Gable, τώρα στον τρίτο χρόνο του, προκαλεί διαγωνιζόμενους εναντίον του άλλου στη χρήση ανακτημένων αντικειμένων για ανακαίνιση σπιτιού και έργα τέχνης. Συνεργαζόμενος με τον συντάκτη ακινήτων στην τοπική εφημερίδα, το Post-Gazette του Πίτσμπουργκ, για την προώθηση του διαγωνισμού, το Reuse Inspiration απογειώθηκε.\nΡίξτε μια ματιά στο πώς ξεκίνησε ο διαγωνισμός και δείτε μερικούς από τους καταπληκτικούς τρόπους με τους οποίους οι κάτοικοι του Πίτσμπουργκ μετατρέπουν τα πάντα, από λεπίδες χλοοκοπτικής σε γούρνες από παλιό αχυρώνα σε έπιπλα υψηλής ποιότητας και διακόσμηση σπιτιού.\nΕπόμενη σελίδα: Εισιτήρια για την εκδήλωση Beer-Tasting Event Drums Up Entries\nΔες το βίντεο: Καρυά Λευκάδας:Ξενάγηση στο Μουσείο Ραδιοφώνου-Γραμοφώνου και Μουσικής (Δεκέμβριος 2021).\nCopyright 2021 \_ Ο διαγωνισμός εμπνέει δημιουργικά για την καλή χρήση παλαιών αντικειμένων...


Νίκησε την Λαμία ο ΠΑΟ - inAEK.gr | Ενημέρωση με αξιοπιστία\nHome > Superleague > Νίκησε την Λαμία ο ΠΑΟ\nΝίκησε την Λαμία ο ΠΑΟ\nΑδάμ Πεσματζόγλου 9/01/2018 09:06:00 μ.μ. Superleague\nΤην εντός έδρας νίκη με 3-1 πανηγύρισε ο Παναθηναϊκός επί της Λαμίας στο πλαίσιο της δεύτερης αγωνιστικής της Super League, παραμένοντας αήττητος.\nΤο «τριφύλλι» των πολλών προβλημάτων και με τον Παϊρότζ στις κερκίδες του για πρώτη φορά, υποδέχτηκε τη Λαμία που έκανε τραγική πρεμιέρα απέναντι στον Άρη.\nΤο παιχνίδι ήταν όπως αναμενόταν κλειστό, με τις δύο ομάδες να προσέχουν τις άμυνές τους. Οι «πράσινοι» ωστόσο, εκμεταλλεύτηκαν μία λάθος πάσα του Μελίσσα και με σουτ του Μπουζούκη που κόντραρε έξω από την περιοχή, άνοιξαν το σκορ. Δεύτερο γκολ για τον νεαρό σε δύο παιχνίδια στη Super League, κλέβοντας την παράσταση ως τώρα…\nΗ Λαμία πάντως, προτού ολοκληρωθεί το πρώτο μέρος, κατάφερε να ισοφαρίσει με την κεφαλιά του Αντέτζο από κοντά, σε μία φάση που δεν είχε καθόλου καλή θέση ο Πούγγουρας. Το 1-1 ήταν το αποτέλεσμα του ημιχρόνου.\nΣτο δεύτερο μέρος οι παίκτες του Γιώργου Δώνη μπήκαν πολύ πιο επιθετικοί, κρατώντας την Λαμία στο δικό της μισό, καθώς οι αλλαγές των Καμπετσή και Εμμανουηλίδη έδωσαν ώθηση στην ομάδα.\nΟι «πράσινοι» από εκεί και πέρα όχι μόνο δεν φοβήθηκαν, αλλά ανέβασαν ακόμα περισσότερο την απόδοσή τους με πολύ καλούς συνδυασμούς και επιθετικό ποδόσφαιρό…\nΣτο 87΄ ο Χατζηγιοβάνης που ήταν από τους κορυφαίους, έκανε μία πολύ όμορφη ενέργεια και κέρδισε πέναλτι. Την εκτέλεση ανέλαβε ο αρχηγός, Δημήτρης Κουρμπέλης και έγραψε το τελικό 3-1, παίρνοντας το καθολικό χειροκρότημα από τους φιλάθλους!


Η τεράστια ευθύνη!! | KefalonianMantata\n13/10/201713/10/2017 - ΑΡΘΡΑ, ΕΠΕΜΒΑΣΕΙΣ\nΗ τεράστια ευθύνη!!\nΠΛΗΓΩΝΟΥΝ, οι επί χρόνια πολλά και απόλυτα επιβεβαιωθείσες προβλέψεις-διαπιστώσεις μου, σχετικά με την μεγάλη ενοχή, όσων «κοιμούνται» στου κομματικού τους «μανδρίου» την …αγκαλιά, χωρίς το ελάχιστον ενδιαφέρον, για ό,τι πέραν της …«αγκάλης» τους αυτής!\nΟΣΩΝ μόνο με «κομματικά μάτια» βλέπουν!\nΟΣΩΝ και μονίμως, θέτουν Πατρίδα και Λαό, πολύ μετά από το κόμμα! Πολύ πίσω από από το τέτοιο “χρώμα”!\nΠΡΕΠΕΙ όμως να λέγονται, κάποια πράγματα !\nΑΠΟ τα σοβαρότερα εκείνων, εξ’ αιτίας των οποίων, Πατρίδα και λαός υποφέρουν! Επί μακρόν και πολύ!\nΓΙΑΤΙ από εκεί και εν πολλοίς ξεκινούν πλείστα όσα των δεινών μας! Είτε μας «επιτρέπεται» να το αντιλαμβανόμεθα είτε όχι !\nΠ Ρ Ω Τ Ι Σ Τ Ω Σ από εκεί! Αυτή, η ανεξάντλητη «πηγή» τους!\nΤΟΥΛΑΧΙΣΤΟΝ, ας γνωρίζουν οι έτσι ένοχα, οι έτσι επίμονα δρώντες, ειδικά οι από τον αυστηρά κομματικόν “υποδεκανέα” μέχρι τον κομματικόν “αρχιστράτηγον” ας ξέρουν την τεράστιαν ευθύνη των, έναντι του παρόντος και του μέλλοντος της Χώρας μας και του λαού μας!\nΑΠΕΝΑΝΤΙ στα ίδια τα παιδιά τους! Στα εγγόνια τους!!!


Κοροναϊός: «Η υδροξυχλωροκίνη είναι η μεγαλύτερη ελπίδα κατά του ιού» – News.gr\nΤι δηλώνει για τις κλινικές μελέτες ο Δ.Σ. της Novartis\nΟ διευθύνων σύμβουλος της Novartis Βας Ναρασιμχάν δήλωσε πως το φάρμακο υδροξυχλωροκίνη που παρασκευάζει η Sandoz, θυγατρική της Novartis, για την ελονοσία, τον λύκο και την αρθρίτιδα, αποτελεί τη μεγαλύτερη ελπίδα της εταιρείας εναντίον του κοροναϊού, αναφέρεται σε σημερινό δημοσίευμα της ελβετικής εφημερίδας SonntagsZeitung.\nH Novartis έχει υποσχεθεί να δωρίσει 130 εκατομμύρια δόσεις αυτού του φαρμάκου και υποστηρίζει τις κλινικές δοκιμές που χρειάζονται πριν το φάρμακο, το οποίο προωθείται και από τον αμερικανό πρόεδρο Ντόναλντ Τραμπ, μπορέσει να εγκριθεί για χρήση εναντίον του κορονοϊού.\nΆλλες εταιρείες, περιλαμβανομένων των Bayer και Teva, έχουν επίσης συμφωνήσει να δωρίσουν υδροξυχλωροκίνη ή παρόμοια φάρμακα, ενώ η Gilead Sciences προχωρεί σε δοκιμές του πειραματικού φαρμάκου της ρεμντεσιβίρη εναντίον του κορονοϊού.\n"Προκλινικές μελέτες σε ζώα καθώς και τα πρώτα δεδομένα από κλινικές μελέτες δείχνουν πως η υδροξυχλωροκίνη σκοτώνει τον κορονοϊό", δήλωσε ο Ναρασιμχάν μιλώντας στην εφημερίδα. "Εργαζόμαστε με ελβετικά νοσοκομεία για πιθανά πρωτόκολλα θεραπείας για την κλινική χρήση του φαρμάκου, αλλά είναι πολύ νωρίς για να πούμε οτιδήποτε οριστικό".\nΟ ίδιος δήλωσε πως η εταιρεία αυτή τη στιγμη αναζητεί πρόσθετα δραστικά συστατικά του φαρμάκου για να παρασκευάσει περισσότερη υδροξυχλωροκίνη, σε περίπτωση που οι κλινικές δοκιμές αποδειχθούν επιτυχείς.


Άγνωστο ποιοί αφαίρεσαν τα παγκάκια απ΄την παραλιακή. Τοποθετήθηκαν σήμερα με παρέμβαση Μιχαηλίδη – EVROS NEWS\nΆγνωστο ποιοί αφαίρεσαν τα παγκάκια απ΄την παραλιακή. Τοποθετήθηκαν σήμερα με παρέμβαση Μιχαηλίδη\nΆγνωστο εξακολουθεί να παραμένει ποιός ή ποιοί αφαίρεσαν στην Αλεξανδρούπολη τα παγκάκια που βρισκόταν απέναντι από τα Δικαστήρια και παραπλεύρως της Παραλιακής οδού, με πρόσωπο στην θάλασσα και τους ναυτοπροσκόπους. Τελικά, μετά τις διαμαρτυρίες και την ανάδειξη του θέματος από τον δημοτικό σύμβουλο Παύλο Μιχαηλίδη, επικεφαλής της παράταξης ΑΝΑ.Σ.Α, σήμερα επανατοποθετήθηκαν.\nΤο ιστορικό έχει ως εξής. Αρκετοί δημότες αντέδρασαν έβτονα και προκλήθηκαν διαμαρτυρίες, βλέποντας να έχουν αφαιρεθεί τα παγκάκια που βρίσκονταν στο συγκεκριμένο. Στο μυαλό όλων υπήρξε η σκέψη πως κάτι τέτοιο έγινε για να εξυπηρετηθεί κάποιο κατάστημα, προκειμένου να γεμίσει και τον χώρο αυτό με τραπεζοκαθίσματα. Ο κ.Μιχαηλίδης επικοινώνησε με τον αρμόδιο Αντιδήμαρχο Γιώργο Κουκουράβα, προσπαθώντας να μάθει ποιός και για ποιό λόγο τα αφαίρεσε, αλλά δεν πήρε συγκεκριμένη απάντηση.\nΜε ανάρτηση του μάλιστα στο facebook όπου είχε και φωτογραφίες του χώρου, τόνισε: “Ευχόμαστε να αντικατασταθούν σύντομα και ελπίζουμε να μην δοθεί ΚΑΙ ο συγκεκριμένος χώρος για την ΑΝΑΠΤΥΞΗ ΤΡΑΠΕΖΟΚΑΘΙΣΜΑΤΩΝ!!! Το σημείο αυτό αποτελεί ένα σημαντικό μέρος της ζωής των κατοίκων της πόλης και των τουριστών, εδώ και δεκαετίες.\nΚαθιερωμένος τόπος συνάντησης και συζήτησης, φωτογράφησης και απόλαυσης της θάλασσας, που όσο πάει και απομακρύνεται από την Αλεξανδρούπολη. Απολύτως δίκαια τα παράπονα που δεχτήκαμε, αλλά και η ανησυχία που υπάρχει από τους δημότες για το θέμα”.\nΚουκουράβας: Δεν ξέρουμε ποιός τα αφαίρεσε\nΤοποθετήθηκαν ξανά σήμερα\nΎστερα από την χθεσινή παρέμβαση του Παύλου Μιχαηλίδη και τις αντιδράσεις των κατοίκων, τα παγκάκια στην παραλία επανατοποθετήθηκαν. Άμεση ήταν η ανταπόκριση του αντιδημάρχου Γιώργου Κουκουράβα, αλλά το ερώτημα βέβαια παραμένει για το ποιοι τα ξήλωσαν και ποιος έδωσε την εντολή.\nΟ ίδιος ο κ.Κουκουράβας μιλώντας το πρωί στον ραδιοφωνικό σταθμό MAXIMUM FM και τον Δημήτρη Κολιό, είπε ότι ο χώρος αυτός ανήκει στον Οργανισμό Λιμένος Αλεξανδρούπολης που δίνει και τις άδειες στα καταστήματα για ανάπτυξη τραπεζοκαθισμάτων. Ο δήμος Αλεξανδρούπολης δεν έδωσε καμιά εντολή , ούτε φυσικά ξήλωσε τα παγκάκια και δεν γνωρίζει ποιός το έκανε. Άγνωστο αν αυτό συνέβη από ιδιώτες ή κάποια άλλη υπηρεσία. Ο ΟΛΑ στον οποίο απευθύνθηκε, δήλωσε επίσης άγνοια.\nΗ ουσία βέβαια είναι ότι τα παγκάκια ξανατοποθετήθηκαν στη θέση τους και παράλληλα όπως είπε ο κ.Κουκουράβας, μπήκαν και άλλα 3 στην στροφή του ΕΓΝΑΤΙΑ, τα οποία είχαν ξηλωθεί για να αντικατασταθούν επειδή είχαν διαβρωθεί από τις καιρικές συνθήκες και την αλμύρα. Οπότε από την αναστάτωση προέκυψε και κάτι καλό, όμως σίγουρα θα πρέπει να βρεθεί αν κάποιος αυθαίρετα πήγε και τα ξήλωσε.\nΒίντεο με τους 8 Τούρκους αξιωματικούς να κρατούν πιστόλια. “Συμμετείχαν στο πραξικόπημα”, λένε οι Τούρκοι\nΜια ημέρα πριν ληφθεί απόφαση από την ελληνική Δικαιοσύνη για…


Η ΣΚΙΑ ΣΤΟ ΣΠΙΤΙ - Ελληνική Πεζογραφία - Εκδόσεις ΚΕΔΡΟΣ - Ηλεκτρονικό βιβλιοπωλείο - Βιβλια για όλους\nΣυγγραφέας: ΚΕΛΛΗΣ, ΚΩΝΣΤΑΝΤΙΝΟΣ\nΒάρος: 587.00 γραμ.\nΝικολέτα Μπαλοπήτου, Spoiler Alert, 21/11/16\nΠιστεύω πραγματικά πως η «Σκιά στο Σπίτι» δεν έχει τίποτα να ζηλέψει από ένα οποιοδήποτε αντίστοιχο ξενόγλωσσο βιβλίο του είδους. Αν σας αρέσει ο τρόμος, οι ιστορίες με φαντάσματα, ή η καλή λογοτεχνία γενικότερα, να το διαβάσετε. Αν είστε οπαδοί του Κωνσταντίνου Κέλλη, δεν σας λέω να το διαβάσετε, θα το κάνετε ούτως ή άλλως. Αν δεν είστε, να το διαβάσετε για να γίνετε.\nΑταλάντη Ευριπίδου, Nyctophilia, 22/11/16\nΚωνσταντίνος Κέλλης: "Αυτό που είχα σαν σκοπό είναι να εξερευνήσω τους διαφορετικούς τρόπους με τους οποίους διαχειρίζεται κανείς τον χαμό, πώς πενθεί."\nΆρτεμις Βελούδου, Mindhack, 28/11/16\n"Η σκιά στο σπίτι" είναι ένα γνήσια τρομαχτικό βιβλίο που θα σε καθηλώσει, θα σε ανατριχιάσει και θα σε συνεπάρει.\nΤατιάνα Τζινιώλη, BOOKcity, 30/11/16\nΤο καινούριο μυθιστόρημά του Κωνσταντίνου Κέλλη, που δεν έχει κλείσει ούτε μήνα στα ράφια των βιβλιοπωλείων αλλά έχει ήδη αποσπάσει διθυραμβικές κριτικές, ξεπερνά τις προσδοκίες του κοινού του σε κάθε επίπεδο.\nΕρατώ Κονδύλη, Artplay, 03/12/16\nΟ Κωνσταντίνος Κέλλης γεννήθηκε στην Ξάνθη το 1985 και σπούδασε Αγγλική Φιλολογία στη Θεσσαλονίκη. Συνέχισε τις σπουδές του στο Εδιμβούργο, όπου έκανε μεταπτυχιακό στη Δημιουργική Γραφή. Η αγάπη του για τη λογοτεχνία του φανταστικού τον οδήγησε στη συγγραφή ιστοριών τρόμου, μυστηρίου και φαντασίας. Από ...περισσότερα


Μέλι Ορεινής Ναυπακτίας | Αγόρασε Αγνά Προϊόντα Μέλισσας | Omelix.gr\nΜέλι Ορεινής Ναυπακτίας\nΑγοράστε Αγνά Προϊόντα Μέλισσας\nΤο μέλι όπως ακριβώς μας το δίνει η μέλισσα, απευθείας από τη φύση στο τραπέζι σας. Εδώ θα βρείτε διάφορα είδη μονοποικιλιακών μελιών αγνών και χωρίς καμία θερμική επεξεργασία. Το καθένα είναι ξεχωριστό και μοναδικό και διακρίνονται για τα θρεπτικά τους στοιχεία. Απολαύστε τα από τον Omelix !!!\nΜέλι Ελάτης 950gr\nΑλείμματα μελιού χωρίς συντηρητικά ή άλλα πρόσθετα. Έτσι απλά συνδυάζοντας το μέλι της παραγωγής μας με τα πιο αγνά και διαλεγμένα ποιοτικά υλικά, ιδανικά για μικρούς και μεγάλους. Για να ξεκινάτε την ημερά σας με όλες τις θρεπτικές ουσίες και την ενέργεια, που χρειάζεται ο οργανισμός σας, για να ανταπεξέλθει στη δύσκολη καθημερινότητα.\nΌλοι θησαυροί της κυψέλης στη διάθεσή σας με ένα κλικ, για τους λάτρεις του μελιού και της υγιεινής διατροφής. Ενισχύστε το ανοσοποιητικό σας και τονωθείτε φυσικά, χαρίζοντας ευεξία στον οργανισμό σας, με τα αγνά προϊόντα του Omelix όπως το βάμμα της πρόπολης, ο βασιλικός πολτός και η γύρη των μελισσών.\nΒάμμα Πρόπολης 30% 30ml\nΝωπή Γύρη 250gr\nΚεραλοιφή Πρόπολης 50ml\n€5.50 €4.00 Προσθήκη στο καλάθι\nΟ Omelix είναι μια οικογενειακή επιχείρηση νομαδικής μελισσοκομίας\nΕίναι η συγκομιδή υψηλής ποιότητας μελιού καθώς και όλων των θησαυρών που μας προσφέρει η κυψέλη όπως ο βασιλικός πολτός, η γύρη, η πρόπολη και...\nΟ Omelix απευθύνεται σε όλους τους λάτρεις του μελιού καθώς και των υπολοίπων θαυματουργών προϊόντων της μέλισσας.\nΤέλειες γεύσεις και πολύ καλή ποιότητα\nΑγνά ,ποιοτικά προϊόντα που...κολλας μαζί τους!!!\nΤα προτείνω ανεπιφύλακτα!!!\nΣουπερ δυναμωτικα και γευστικα τα προϊόντα μελιου με γευσεις!!!😋😋😋😋\nΔημητρης Δημητροπουλος μπεμπης\nΚαταπληκτικα προϊόντα ακόμη και για μικρές ηλικίες. Τα προτείνω ανεπιφύλακτα.\nΩραία παραγωγή. Ωραία προϊόντα.\nΌλα εξαιρετικά!! Κορυφή!!\nΕξαιρετική γεύση και ποιότητα!πολλές επιλογές!👌\nΤελειο!Ότι καλύτερο έχω δοκιμάσει!Πολύ γευστικό και αγνό!\nΠοιότητα και γεύση!Συνδυασμός δυνατός,πρέπει να το δοκιμάσετε!\nΤα προϊόντα τους είναι αγνά και πολύ καλά ποιοτικά!\nΦοβερές γεύσεις !! το καλύτερο μέλι ! συγχαρητήρια !!\nΌτι καλύτερο κυκλοφορεί!!👌👌\nΗ γύρη αυτό το θαυμάσιο προϊόν των μελισσών έχει ως πιθανή πηγή προέλευσης περισσότερα από 1.000 διαφορετικά άνθη. Κατά συνέπεια, η σύνθεση και...\nΤην επόμενη φορά που θ’ ακούσεις μια μέλισσα να ζουζουνίζει, θυμήσου ότι μεγάλο μέρος της τροφής που καταναλώνουμε εξαρτάται από την επικονίαση...\nΗ αξία του έχει εκτιμηθεί από τα πανάρχαια χρόνια. Αποτελούσε βασικό συστατικό της διατροφής των αρχαίων πληθυσμών και χρησιμοποιούνταν τόσο για...